03.09.2021 | 5 λεπτα αναγνωσης | ΕΠΙΣΤΗΜΗ\nΗ εξερεύνηση του πλανήτη Άρη, κάθε άλλο παρά εύκολη υπόθεση είναι. Παρά τις δυσκολίες όμως, αποτελεί το ιερό δισκοπότηρο για κάθε χώρα που διατηρεί αεροδιαστημικό πρόγραμμα. Και αυτό δεν είναι καθόλου τυχαίο!\nΟ Άρης γοήτευε τους γήινους ήδη από την αρχαιότητα, όταν πρωτοπαρατήρησαν την ερυθρόμορφη ύπαρξή του και του έδωσαν το όνομα του θεού του πολέμου. Με την εξέλιξη των τηλεσκοπίων, που αποκάλυψαν πως η επιφάνεια του πλανήτη είναι διάσπαρτη με ενδιαφέροντα μοτίβα και σχηματισμούς, η φαντασία της ανθρωπότητας άρχισε να οργιάζει ανακαλύπτοντας κανάλια νερού και «δημιουργήματα» νοημόνων όντων.\nΜετά από 49 αποστολές στον κόκκινο πλανήτη, μόνο 11 από τις οποίες προσεδαφίστηκαν επιτυχώς, σήμερα είμαστε βέβαιοι ότι δεν υπάρχουν τεχνητές κατασκευές στον Άρη. Ωστόσο, μάθαμε επίσης ότι, πριν από μερικά δισεκατομμύρια χρόνια, ο άνυδρος, τοξικός πλανήτης με τον οποίο ήρθαμε σε επαφή μόλις τις τελευταίες δεκαετίες, ίσως ήταν κατοικήσιμος όπως η Γη.\nΤο 1976 μια φωτογραφία του Viking 1 φαινόταν να απεικονίζει ένα τεχνητό δημιούργημα που έμοιαζε με κεφάλι στην περιοχή Cydonia. Φωτογραφίες που τραβήχτηκαν τα επόμενα χρόνια αποκάλυψαν ότι επρόκειτο για ένα βραχώδη σχηματισμό.\nΥπήρξε ζωή στον Κόκκινο Πλανήτη;\nΗ προσεδάφιση του οχήματος Perseverance – Επιμονή των ΗΠΑ στις 18 Φεβρουαρίου στον Άρη, αποτελεί την ένατη επιτυχημένη αποστολή της NASA στον κόκκινο πλανήτη. Ο στόχος είναι να εξερευνήσει τον κρατήρα Jezero, μια περιοχή του Άρη που κάποτε ήταν πολύ πιο ζεστή και υγρή. Ενδεχομένως να φιλοξενούσε και ζωή.\nΣήμερα ο κρατήρας είναι διάσπαρτος με γεωλογικούς σχηματισμούς που υπονοούν ότι κατά το παρελθόν μπορεί να ήταν λίμνη ή το δέλτα ενός ποταμού, οπότε η μελέτη της σύνθεσης των πετρωμάτων αυτών, ίσως αποτελεί μία πρώτης τάξεως ευκαιρία για τη NASA προκειμένου να απαντήσει στο διαχρονικό ερώτημα εάν υπήρξε ποτέ ζωή στον Άρη.\nΤο ρομποτικό όχημα της NASA, θα εξερευνήσει την περιοχή συλλέγοντας γεωλογικά δείγματα, τα οποία θα αποθηκεύει στο σκελετό του, προκειμένου να περισυλλεγούν από επόμενες διαστημικές αποστολές και να έρθουν στη Γη για ανάλυση.\nΟι εξερευνητές του διαστήματος από την Κίνα και τα Αραβικά Εμιράτα\nΩστόσο το Perseverance δεν θα είναι για καιρό μόνο του στον Άρη. Τον Φεβρουάριο, το κινεζικό σκάφος Tianwen-1 εισήλθε με επιτυχία σε τροχιά γύρω από τον πλανήτη και σε περίπου τρεις μήνες, θα αποπειραθεί να στείλει μια κάψουλα προσεδάφισης που θα μεταφέρει ένα ρομποτικό όχημα 240 κιλών σε μια μεγάλη πεδιάδα στο βόρειο ημισφαίριο του Άρη. Πρόκειται για την πρώτη κινεζική αποστολή στον κόκκινο πλανήτη, με στόχο να αναζητήσει την αλήθεια του ουρανού, όπως μαρτυράει και το όνομά του Tianwen.\nΈνα ακόμη, διαστημικό σκάφος, έφτασε τον Φεβρουάριο στον Άρη. Το διαστημικό σκάφος Hope – Ελπίδα, μπήκε σε τροχιά γύρω από τον πλανήτη, αναδεικνύοντας τα Ηνωμένα Αραβικά Εμιράτα (HAE) ως την πρώτη αραβική χώρα που πραγματοποιεί ένα τέτοιο επίτευγμα. Το Hope θα κάνει μετεωρολογικές μετρήσεις, αλλά σε αντίθεση με το αμερικανικό και το κινεζικό σκάφος, δεν θα επιχειρήσει προσεδάφιση.\nΗ οδύσσεια του διαστήματος ετοιμάζεται να ξεκινήσει\nΌλος αυτός ο συνωστισμός στον Άρη δεν προέκυψε ξαφνικά και φυσικά δεν είναι τυχαίος, αλλά προετοιμάζει το έδαφος για την αποστολή ανθρώπων σε έναν καινούριο πλανήτη. Η NASA ήδη κατασκευάζει μία νέα γενιά διαστημόπλοιων, τα Orion, με στόχο την επιστροφή του ανθρώπου στη Σελήνη και την κατάκτηση του Άρη, ενώ και ιδιωτικές εταιρείες διαστημικών πτήσεων όπως η SpaceX, εργάζονται προς την ίδια κατεύθυνση.\nΣτην ταινία επιστημονικής φαντασίας «Mission to Mars» (2000) η πρώτη επανδρωμένη αποστολή στον Άρη πραγματοποιείται το 2020 και οδηγεί στην ανακάλυψη νοήμονος ζωής\nVideo credit: TheTrailerSiteDOTcom\nΟ Διευθύνων Σύμβουλος της SpaceX, Elon Musk, έχει έκφρασει πολλές φορές την πεποίθησή του ότι η ανθρωπότητα θα πρέπει να γίνει «πολυπλανητικό είδος» προκειμένου να επιβιώσει. Αν μπορεί ο Άρης να αποτελέσει τη νέα μας πατρίδα, το μέλλον της ανθρωπότητας φαντάζει ήδη επικό.


Κ.Φαρσαλινός: «Από το τείχος ανοσίας πήγαμε σε μια επ’ άπειρον ομηρία και αιχμαλωσία» – Γεγονότα στο μικροσκόπιο\nΚ.Φαρσαλινός: «Από το τείχος ανοσίας πήγαμε σε μια επ’ άπειρον ομηρία και αιχμαλωσία»\nΟ γιατρός και ερευνητής του Πανεπιστημίου Πατρών, Κωνσταντίνος Φαρσαλινός με ανάρτηση του στα μέσα κοινωνικής δικτύωσης σχολίασε τα μέτρα που έχει επιβάλλει η κυβέρνηση για τον κορωνοϊό, τους επαναληπτικούς εμβολιασμούς, τα πιστοποιητικά εμβολιασμού και κυρίως πως η κοινωνία έχει δεχθεί όλα αυτά τα μέτρα.\nΗ ανάρτηση του Κ.Φαρσαλινού\n«Η πανδημία της ηθικής χρεωκοπίας και η συνειδησιακή συνενοχή όλων μας\nΕίναι εντυπωσιακή η ανοχή της κοινωνίας στην παρατεταμένη στέρηση ελευθεριών και ατομικών-ανθρώπινων δικαιωμάτων που βιώνουμε εδώ και 20 μήνες, που παρουσιάστηκε από την αρχή ως επιχείρηση προστασίας και κατέληξε πλέον και σε επιχείρηση ελευθερίας. Ακόμη πιο εντυπωσιακό είναι να παρουσιάζεται η σταδιακή και μερική αποκατάσταση των αυτονόητων ελευθεριών ως “προνόμια”.\nΠολλοί είναι εκείνοι που επαίρονται κουβαλώντας την ταμπέλα του “προνομιούχου” και του “πρωταγωνιστή”, ενώ στην πραγματικότητα έχουν καταντήσει να κουβαλούν παραμάσχαλα ένα πιστοποιητικό και μια ταυτότητα για να αποδείξουν την υγειονομική τους αθωότητα. Απέναντι τους έχουν εκείνους που καταδικάζονται σε ισόβια περιθωριοποίηση και σε κοινωνικό αποκλεισμό, οι λεπροί του 21ου αιώνα.\nΤα εμβόλια για τον SARS-CoV-2, ως γνήσια θύματα μιας ακραίας πολιτικής εργαλειοποίησης, συνδέθηκαν με μια υποτιθέμενη “επιχείρηση ελευθερίας” (αντί να αποτελούν εργαλείο προαγωγής της υγείας) και με απόψεις ότι οι ελάχιστοι δίνουν ελευθερίες στους λίγους που εκείνοι κρίνουν ότι το δικαιούνται (δηλώσεις πρωθυπουργού: https://tinyurl.com/pxy67mvr).\nΑπό κορυφαία κατάκτηση της επιστήμης, έγιναν πλέον πολιτικό εργαλείο. Σήμερα, αυτές οι σοκαριστικές για δημοκρατική χώρα του 21ου αιώνα, δηλώσεις περί ελευθερίας, γίνονται πράξη με τον αδίστακτο και χυδαίο τιμωρητικό αποκλεισμό και περιθωριοποίηση των μη-εμβολιασμένων από τις κοινωνικές και οικονομικές δραστηριότητες (ακόμη και από την εργασία), τον εκβιασμό ανθρώπων με ελάχιστο κίνδυνο από τον ιό, και την καταστροφή σημαντικών κλάδων της κοινωνικής και οικονομικής ζωής, με ανυπολόγιστες μακροχρόνιες αρνητικές συνέπειες.\nΚαι ενώ όλα αυτά αποδεικνύονται ήδη άχρηστα ως δήθεν μέτρα, κανείς δεν βλέπει το επόμενο στάδιο “προστασίας”, με την Αυστρία να έχει ήδη επιβάλλει lockdown στους μη-εμβολιασμένους. Σύντομα όμως, στο lockdown θα συμμετέχουν και όσοι έκαναν 2 δόσεις και μετατράπηκαν σε ανεμβολίαστους όταν έρθει η ώρα της 3ης δόσης, και μετά από αυτή θα ξαναμετατραπούν σε ανεμβολίαστους με την έλευση της 4ης δόσης (το ποστ από 22 Αυγούστου, εδώ: https://tinyurl.com/fsvu7cb6).\nΒέβαια, σωστός όρος τελικά είναι “ΠΡΩΗΝ ΕΜΒΟΛΙΑΣΜΕΝΟΣ”, σύμφωνα με γνωστή επιδημιολόγο. Ταυτόχρονα, μια νέα “ιατρική” ένδειξη για την πραγματοποίηση των επιπλέον δόσεων προέκυψε πρόσφατα: η λήψη πιστοποιητικού κυκλοφορίας (οι δηλώσεις από επιστήμονες εδώ: https://tinyurl.com/4m88ad5h). Είναι εκπληκτικό να βλέπεις δημόσια και σε ζωντανή μετάδοση τη μετατροπή της επιστήμης σε πολιτικό φερέφωνο.\nΤαυτόχρονα, είναι εντυπωσιακό πως από το τείχος ανοσίας (που σημαίνει σχεδόν εξαφάνιση του ιού, κατάσταση ανάλογη της ερυθράς, ιλαράς, παρωτίτιδας, κλπ) και τα καλύτερα και ασφαλέστερα στην ιστορία, πήγαμε σε μια επ’ άπειρον ομηρία και αιχμαλωσία, ακόμη και με νέο εμβολιασμό σε όσους νόσησαν αφού είχαν ήδη ολοκληρώσει τον εμβολιασμό τους. Γιατί από την αιχμαλωσία δεν μπορεί να ξεφύγει ούτε ο άτυχος που νόσησε.\nΕτοιμαζόμαστε λοιπόν για την προδιαγεγραμμένη επέλαση του στρατού ειδικών και άσχετων με το θέμα πολιτικών υπαλλήλων, που θα καθιερώσουν την προσωρινότητα της “ελευθερίας”. Σύντομα θα καταλήξουμε να κατηγορούνται οι πρώην εμβολιασμένοι (των 2 δόσεων) για την έξαρση του επιδημικού κύματος, επειδή δεν έκαναν την 3η δόση. Σε κάθε δόση θα ακούμε το ίδιο μυθιστόρημα. ΙΛΑΡΟΤΡΑΓΩΔΙΑ.\nΚαι ενώ το σύστημα υγείας βρίσκεται σε συνθήκες μεγάλης πίεσης, κανείς από τους υπερασπιστές και προστάτες της υγείας μας δεν θυμήθηκε τους χιλιάδες υγειονομικούς που βρίσκονται σε αναστολή. Μεταξύ των “ανεσταλμένων” είναι και πολλοί νοσήσαντες, που έχουν συντριπτικά ισχυρότερη ανοσία σε σχέση με τους εμβολιασμένους.\nΌμως εκείνοι που διέλυσαν τα νοσοκομεία λανσάρουν μια νέα μέθοδο προστασίας από τον COVID: κλείνουν ή υπολειτουργούν κλινικές νοσοκομείων ώστε οι ασθενείς να μην μπορούν να έχουν πρόσβαση σε υπηρεσίες υγείας, άρα να μην εκτεθούν σε μη-εμβολιασμένους υγειονομικούς, που έτσι κι αλλιώς μόνο τον εαυτό τους θα προστάτευαν αν εμβολιάζονταν. Και δεν είναι μόνο αυτό, πλέον έχουμε και άρνηση παροχής υπηρεσιών υγείας λόγω μη-εμβολιασμού, σύμφωνα με καταγγελία. Τραγικό, αλλά στην πραγματικότητα μια ακόμη απόδειξη της ηθικής χρεωκοπίας.\nΌποιος παριστάνει τον αδιάφορο σε αυτή την κατάντια, καταλήγει να είναι συνειδητά ΣΥΜΜΕΤΟΧΟΣ και ΣΥΝΕΝΟΧΟΣ. Η ευθύνη αυτή τη φορά δεν βαραίνει μόνο την κυβέρνηση – κράτος και τους τρομολαγνοεπιστήμονες αλλά και ΟΛΟΥΣ ΕΜΑΣ, που κάναμε πως δεν είδαμε, κάναμε πως δεν ακούσαμε, κάναμε πως δεν καταλάβαμε.\nΑφορά όλους εμάς, που δεν μας άγγιξε ο κοινωνικός διαχωρισμός… το νταβατζιλίκι που δέχεται ο διπλανός μας. Κανείς μας δεν είναι άμοιρος ευθυνών, γιατί χωρίς εμάς δεν θα υπήρχε το δεκανίκι εκείνων που εμφανίζονται να πωλούν προστασία με τις τιμωρητικές και διχαστικές αποφάσεις τους, ενώ στην πραγματικότητα έχουν ισοπεδώσει τα πάντα. Η συμμετοχή μας στο αφήγημα ομηρίας και αιχμαλωσίας θα πρέπει να μας κάνει να ντρεπόμαστε.\nΤο θλιβερό είναι ότι το μεγάλο μέρος του πληθυσμού δεν έχει ακόμη αντιληφθεί πως βρισκόμαστε υπό το ζυγό του απόλυτου ελέγχου, παραχωρώντας την ελευθερία μας και το δικαίωμα αυτοδιάθεσης και καθορισμού του τρόπου ζωής μας μια για πάντα στα χέρια των πολιτικών και των “ειδικών”… για να μας επιστρέψουν πίσω την “ελευθερία” με δόσεις… κυριολεκτικές και μεταφορικές! Όχι μόνο δεν το καταλαβαίνουμε, αλλά συνεχώς υποχωρούμε και υποτασσόμαστε, μέχρι που καταλήγουμε να συμμετέχουμε με άρρητο αλλά απόλυτο τρόπο. Και επειδή η πανδημία είναι μόνο η αρχή και η κλιματική αλλαγή έπεται, η σιωπή όλων γίνεται ΣΥΝΕΝΟΧΗ!\nΣε μια κλεψύδρα όπου ο χρόνος μοιάζει να απειλεί ότι απέμεινε …\nΘα συνεχίσουμε να ανεχόμαστε την υποταγή ;\nΘα παραμείνουμε σκλάβοι της νέας κανονικότητας ;\nΘα διαπραγματευτούμε μια ακόμη υποχρεωτική δόση στο βωμό της ελευθεριότητας ;\nΘα παραμείνουμε ΣΥΝΝΕΝΟΧΟΙ στην ασυδοσία των εγκληματικών αποφάσεων και των εκβιασμών που μας επιβάλλουν ;\nΑς αναρωτηθούμε τις ευθύνες μας απέναντι στον εαυτό μας και στα παιδιά μας !\nΓια τους πραγματικούς πρωταγωνιστές αυτής της κατάστασης, θα έρθει ο καιρός της κάθαρσης και της κοινωνικής απαξίωσης».\nΜια φωτογραφία χίλιες λέξ


4Bottles Clima Μπουκάλι Θερμός 500 ml Πολύχρωμο 258\nHome > Camping & Παραλία > Είδη Camping > Θερμός > 4Bottles Clima Μπουκάλι Θερμός 500 ml\n4Bottles Clima Μπουκάλι Θερμός 500 ml\nΕξοπλίσου κατάλληλα με την 24Bottles ώστε να έχεις το νερό ή το ρόφημά σου μαζί σου σε κάθε νέα εμπειρία! Η Clima σειρά, έφερε την επανάσταση στα θερμό τα οποία είναι κατασκευασμένα από βιώσιμα υλικά. Από το γραφείο στο γυμναστήριο, από το βουνό στην θάλασσα, απολαμβάνεις το ρόφημά σου διατηρώντας σταθερή τη θερμοκρασία του για πολλές ώρες. Το Clima Ebony Rose Bottle συνδυάζει στυλ σε πράσινη απόχρωση, λειτουργικότητα και οικολογικά υλικά σε ένα μπουκάλι! Ανοίγει και κλείνει με μια κίνηση, επιτρέποντάς σου να παραμένεις ενυδατωμένος εύκολα και γρήγορα. Είναι κατασκευασμένο από ανοξείδωτο χάλυβα και 100% χωρίς ΒΡΑ, με χωρητικότητα 500 ml.\n• Ξύλινο καπάκι\nΚΩΔΙΚΟΣ ΠΡΟΪΟΝΤΟΣ: 9000063245_48711\n29.5 · 31 · 32 · 35


HomeΑρθραΨυχολογίαΟ αποχαιρετισμός στην παιδική ηλικία\nΤα παιδιά όπως αντίστοιχα και οι ενήλικες, κατά καιρούς δοκιμάζουν αρκετά και διαφορετικά είδη απωλειών. Μπορεί να χρειαστεί να αντιμετωπίσει την απώλεια κάποιου φίλου ή του αγαπημένου του κατοικίδιου, μια μετακόμιση, έναν αποχωρισμό λόγω διαζυγίου, αρρώστιας ή θανάτου. Όλες οι απώλειες δημιουργούν πόνο στα παιδιά και συχνά εμείς οι μεγάλοι μην αντέχοντας τον πόνο τους προσπαθούμε να τα προστατεύσουμε λέγοντας ψέματα. Ωστόσο αυτό που είναι πέρα για πέρα αλήθεια είναι πως όσο κι αν προσπαθήσουμε δε θα μπορέσουμε ποτέ να τα προστατεύσουμε από αυτό. Το μόνο που μπορούμε να κάνουμε είναι να τα διδάξουμε τους τρόπος ώστε να διαχειριστεί το «πένθος» τους. Λένε πως τα παιδιά ξεπερνούν εύκολα τις απώλειες. Η αλήθεια είναι πως κανείς δεν τις ξεπερνά γρήγορα. Τόσο τα παιδιά όσο και οι μεγάλοι απλά μαθαίνουν να ζουν με αυτήν.\nΩστόσο ένα σταθερό περιβάλλον και πολλή αγάπη είναι οι πιο σίγουρες συνταγές για να βοηθήσουμε τα παιδιά να αντιμετωπίσουν τη θλίψη τους. Ο ψυχολόγος Ζαν Πιαζέ , ιδιαίτερα γνωστός για τις μελέτες του σχετικά με τα παιδιά, μας λέει πως το παιδί για να αφομοιώσει πλήρως την έννοια του θανάτου, πρέπει να φτάσει στην ηλικία των 7-8 ετών, όταν, δηλαδή, θα έχει συνειδητοποιήσει τις δύο απαραίτητες έννοιες, της ολότητας και της μη αντιστρεψιμότητας. Ως την ηλικία των πέντε ετών, το παιδί, πράγματι, συνδέει τη ζωή με την κίνηση: Ό,τι κινείται είναι ζωντανό. Ως την ηλικία των τριών ετών, η μόνη ανησυχία του παιδιού είναι ο αποχωρισμός. Περισσότερο, λοιπόν, από το θάνατο, είναι η διάλυση της σχέσης που επηρεάζει το νήπιο, διάλυση που σχετίζεται με το πρόσωπο που του παρέχει φροντίδα και τρυφερότητα, δηλαδή, πρωτίστως τη μητέρα, και στη συνέχεια τον πατέρα. Αν το βρέφος χάσει τη μητέρα του, χάνει το άτομο που του προσφέρει αγάπη και στοργή. Αν, πάλι, χάσει τον πατέρα του, δεν χάνει, απλώς, ένα σημαντικότατο και αναντικατάστατο πρόσωπο του περιβάλλοντος του, αλλά, προσωρινά, χάνει και τη μητέρα του, η συμπεριφορά της οποίας έχει αλλάξει, λόγω του πένθους. Το παιδί θα ξαναβρεί τους φυσιολογικούς του ρυθμούς, μόνο όταν αποκατασταθούν η ασφάλεια και η σταθερότητα γύρω του.\nΦυσικά, υπάρχουν διαφορές στις διαδικασίες του θρήνου , που εξαρτώνται από την χρονολογική ηλικία του παιδιού, το στάδιο της ψυχοσυναισθηματικής εξέλιξης του, το φύλο του όπως και το φύλο του ατόμου που απωλέσθει. Όπως επίσης εξαρτώνται από την ιστορία της σχέσης του παιδιού με το άτομο που πέθανε. Ακόμη και μέχρι την ηλικία των 10 ετών τα παιδιά μπορεί να νομίζουν ότι ο θάνατος είναι κάτι που αντιστρέφεται.\nΗ ιδέα του παραδείσου και του ουρανού πολύ στα παιδιά, ειδικά όταν φαντάζονται ότι κατοικείται από αγαπημένα τους πρόσωπα. Ο παράδεισος είναι ένα μέρος όπου αξίζει να πάει κάποιος που αγαπούν αλλά δίνει και την αίσθηση της σταθερότητας. Τα παιδιά γύρω στα πέντε αρχίζουν να εισάγουν την απώλεια στα παιχνίδια τους. Παίζουν με τα παιχνίδια τους και μονολογούν: «Πάει το κουνελάκι, το έχασε η μαμά του». Ή ξαπλώνουν στο πάτωμα και λένε: «Νόμιζες ότι πέθανα, έτσι δεν είναι;» Ιδιαίτερα μπροστά στους ανθρώπους του περιβάλλοντος τους, τα παιδιά αντιμετωπίζουν το θάνατο με αληθινά θεατρική διάθεση, και, εναλλάσσοντας τους ρόλους, υποδύονται το ένα πρόσωπο μετά το άλλο.\nΗ απώλεια ανά ηλικίες\nΤα βρέφη ενώ δεν αντιλαμβάνονται την έννοια του θανάτου, διαισθάνονται την απουσία και την θλίψη των γύρων τους. Το μωρό μπορεί να αντιδράσει με διαταραχές ύπνου, αλλαγές στο προσωπικό πρόγραμμα διατροφής, αδικαιολόγητο κλάμα, γκρίνια και ανησυχία.\nΤα νήπια εκφράζονται πάλι πιο εύκολα δικά τους συναισθήματα. Οι εναλλαγές στη διάθεση είναι σχεδόν θεατρικές. Εκφράζουν τα συναισθήματα τους εκδραματίζοντας τα δηλαδή με ένα θεατρικό τρόπο μέσα από υπερβολική ενεργητικότητα ή κατάπτωση που και η μια αντίδραση και η άλλη είναι εξέφραση θλίψης. Επίσης μπορεί να δημιουργηθούν κάποιες διαταραχές στον ύπνο τους ή κάποιες φοβίες ή ακόμη και επιθετική συμπεριφορά\nΤα παιδιά από 7-9 ετών αντιλαμβάνονται ότι ο θάνατος είναι ένα μόνιμο γεγονός. Κατά τη διάρκεια της απώλειας μπορεί να εκδηλώσουν κατάθλιψη ή αντίθετα να προσπαθήσουν να κρύψουν τον πόνο τους πίσω από επιθετικές ενέργειες.\nΗ αντίδραση στο θρήνο στα παιδιά είναι μικρότερη σε διάρκεια από τους ενήλικες. Μπορεί να χαρακτηρίζεται από παλινδρομήσεις στην συμπεριφορά τους σε προηγούμενα εξελικτικά στάδια. Επίσης μπορεί να χρησιμοποιήσουν συμπεριφορές αμυντικές που μπορεί να παραξενέψουν τους γονείς όπως για παράδειγμα να εκφράζουν χαρά αντι θλίψη. Η συμπεριφορά αυτή εκδηλώνεται πιο έντονα στην περίοδο 5-11 ετών. Τα παιδιά με αυτό τον τρόπο νιώθουν ασυνείδητα ότι το πρόσωπο που χάθηκε εξακολουθεί να υπάρχει.\nΤα παιδιά της προσχολικής ηλικίας έχουν την τάση να αναζητούν υποκατάστατα.\nΌπως όλα τα θέματα που προβληματίζουν τους γονείς, έτσι και η απώλεια χρειάζεται πρώτα να «δουλευτεί» από τον ενήλικα που αναλαμβάνει να επικοινωνήσει το θέμα στο παιδί. Αν εσείς φοβάστε να κατονομάσετε λέξεις όπως θάνατος, κηδεία, το πιο πιθανό είναι ότι θα μεταδώσετε αυτό το φόβο και στο παιδί. Πρόσφατες μελέτες έχουν δείξει ότι οι γονείς οι οποίοι έχουν διδαχθεί και διδάξει πώς να διαχειρίζονται τις απώλειες, τα παιδιά είχαν λιγότερα και συντομότερα προβλήματα συμπεριφοράς, λιγότερα προβλήματα με τον ύπνο και την ξεκούραση και πολύ λιγότερα μαθησιακά προβλήματα.\nΑν αφήσετε τα παιδιά να κλάψουν και να επικοινωνήσουν τον πόνο τους τότε σίγουρα θα ξαλαφρώσουν\nΤα παιδιά δεν έχουν τη φυσιολογική ωριμότητα για να επεξεργαστούν τα συναισθήματα που γεννιούνται από την απώλεια. Και πόσο μάλλον όταν η απώλεια αυτή είναι αιφνίδια και δεν έχει γίνει σταδιακά ο αποχαιρετισμός του προσώπου, του ζώου ή του περιβάλλοντος. Για αυτό είναι η απαραίτητη η γονική παρουσία και καθοδήγηση.\nΕξηγείστε στο παιδί τι σημαίνει θάνατος.\nΓια πολλά παιδιά η ιδέα του παράδεισου και του ουρανού είναι πολύ καθησυχαστική. Φράσεις όπως «θα είναι στον Παράδεισο και θα μας στέλνει την αγάπη του από εκεί» είναι πολύ βοηθητικές.\nΜιλήστε στο παιδί για την απώλεια και μοιραστείτε μαζί του τα γεγονότα με τρόπο που να μπορεί να τα καταλάβει.\nΛύστε του τις απορίες με υπομονή και σαφήνεια όσες φορές και αν σας ρωτήσει.\nΡωτήστε το για τα συναισθήματα του και για το πώς αντιλαμβάνεται το θάνατο.\nΜοιραστείτε και τα δικά σας συναισθήματα. Έτσι το βοηθάτε όχι μόνο να μη νοιώθει μόνο του αλλά και να μπορέσει να εξωτερικεύσει και τις δικές του σκέψεις και συναισθήματα.\nΠροσπαθήστε να του διαθέσετε όσο περισσότερο χρόνο μπορείτε είστε μαζί του και να το φροντίσετε με αγάπη.\nΠείτε του ότι αυτά που σκέφτεται και αισθάνεται είναι φυσιολογικά και δε θα πρέπει να τα κρύβει.\nΑν πενθείτε κι εσείς , μιλήστε για τα συναισθήματα σας. Μοιραστείτε τον πόνο σας και τις αναμνήσεις σας, χωρίς φόβο.\nΜην πείτε ποτέ: «τα παιδιά είναι μικρά, δεν καταλαβαίνουν». Φυσικά και καταλαβαίνουν. Πονάνε, θυμώνουν, φοβούνται. Βρείτε τον απαραίτητο χρόνο να τους συμπαρασταθείτε.\nΜε το να αποφεύγουμε το θέμα της απώλειας αλλάζοντας συζήτηση, δημιουργεί μια πολύ ισχυρή αίσθηση του «απαγορευμένου» μια αίσθηση για μυστήριο που μπορεί να στοιχειώσει το υπόλοιπο της ζωής του. Δώστε το ελεύθερο στο παιδί να κάνει ερωτήσεις, δώστε παραδείγματα από τη φύση ή από την επικαιρότητα και απαντήστε ειλικρινά με απλά κατανοητά λόγια, ανάλογα με την ηλικία του.\nΝα υπάρχει μια σταθερότητα του φυσικού περιβάλλοντος μέσα στο οποίο ζεί το παιδί και μια σταθερότητα στις οικογενειακές σχέσεις προκειμένου να μην νιώσει ότι κινδυνεύει και με άλλες απώλειες ή αλλαγές στο περιβάλλον του.\nΑν παρόλη τη δική σας προσπάθεια η συμπεριφορά του παιδιού στο σπίτι και στο σχολείο είναι ανησυχητική για μεγάλο χρονικό διάστημα μετά την απώλεια τότε πιθανόν να χρειαστεί η παρέμβαση ψυχολόγου, για να βοηθηθεί το παιδί να επεξεργαστεί τα πολύπλοκα συναισθήματα που δημιουργούνται από την απώλεια\nΚάποιες κοινές ερωτήσεις που μπορεί να κάνει το παιδί.\nΤο παιδί θα πρέπει να έχει απάντηση από τους γονείς για ποιο λόγο πέθανε ο σκύλος όσο γίνεται πιο ειλικρινή προκειμένου να μην νιώσει ο ίδιος υπεύθυνος για το θάνατο του. Επίσης θα μπορούσε η διαδικασία του αποχαιρετισμού εκτός από την εξέφραση των συναισθημάτων να συμπεριλαμβάνει και την ταφή του ζώου σε ένα χώρο που θα έχουν επιλέξει Εκεί το παιδί μπορεί να αφήσει καποια λουλουδια ή ακόμη να γράψει κάτι για το ζωάκι του.\nΠριν απαντήσουμε σε αυτή την ερώτηση είναι καλό να μάθουμε πού πιστεύει το παιδί ότι είναι ο παππούς τώρα. Καλό είναι να μην πούμε ότι: «Ο Θεός τον έχει πάρει κοντά του», διότι μελέτες έχουν δείξει ότι, θυμός που στρέφεται προς το Θεό μπορεί να οδηγήσει στην προσωρινή ή μόνιμη απώλεια πίστης γενικότερα. Η απάντηση φυσικά εξαρτάται από την ηλικία του παιδιού. Είναι σημαντικό να είναι ειλικρινής η απάντηση αλλά με ένα τέτοιο τρόπο διατυπωμένη που να μην αντιστοιχεί στην ηλικια του παιδιού.\nΕίναι πολύ σημαντικό να απαντήσουμε σε αυτή την ερώτηση καθησυχάζοντας το παιδί αλλά ταυτόχρονα να είμαστε ειλικρινείς. Ένα παράδειγμα θα μπορούσε να είναι: «Κάποτε θα πεθάνω αλλά ελπίζω αυτό να αργήσει. Δεν έχω κάποια σοβαρή αρρώστια που να απειλεί τη ζωή μου». Όταν ένα παιδί κάνει αυτή την ερώτηση στην πραγματικότητα αυτό που λέει είναι ότι, φοβάται μήπως πεθάνει αυτός που αγαπά πολύ. Έτσι αντιγυρίζουμε τη βαθύτερη ερώτηση: «Ανησυχείς μήπως πεθάνω;» Αυτή μπορεί να είναι η πόρτα για μια πολύ καλή συζήτηση που θα εκτονώσει τα συναισθήματα του παιδιού.\nΤο παιδί αναζητά με αυτό τον τρόπο την εξασφάλιση της σταθερότητας στη ζωή του από εδώ και πέρα.\nΜία καλή απάντηση σε αυτή την ερώτηση είναι ότι: «Κανείς δεν ξέρει με σιγουριά το πόσο θα ζήσει κάποιος αλλά κανείς δεν ζει για πάντα». Θα καθησυχάσουμε τους φόβους του παιδιού απαντώντας ότι οι περισσότεροι άνθρωποι πεθαίνουν όταν είναι πολύ ηλικιωμένοι και ότι οι ηλικιωμένοι δεν δείχνουν να τους απασχολεί το αν θα πεθάνουν.\nΤα παιδιά δεν χρειάζονται «τέλειες» απαντήσεις. Χρειάζονται γονείς που να είναι πρόθυμοι να μην αποφεύγουν τις ερωτήσεις τους. Και χρειάζονται γονείς που θα τα στηρίξουν συναισθηματικά όταν το χρειάζονται.\nΤα πέντε βασικά στάδια της διεργασίας του πένθους.\nΕίτε έχασε τους φίλους του, είτε τους συμμαθητές του εξαιτίας μιας μετακόμισης είτε το αγαπημένο του κατοικίδιο, το παιδί χρειάζεται να «πενθήσει». Κατά τη διάρκεια του πένθους τα παιδιά περνάνε από διαφορετικά συναισθηματικά στάδια μέχρι να μπορέσουν να αποδεχτούν το γεγονός και να συνεχίσουν ομαλά τη ζωή τους. Το πρώτο συναίσθημα στάδιο είναι η άρνηση, το παιδί αρνείται να δεχτεί την πραγματικότητα και τη μονιμότητα της απώλειας. Συνήθως την άρνηση την ακολουθεί το συναισθηματικό μούδιασμα, μια περίοδος κατά την οποία δεν ξέρει πώς να νιώσει, δεν ξέρει πώς να εκφράσει αυτό που αισθάνεται, με αποτέλεσμα να μένει φαινομενικά αδιάφορο. Το τρίτο συναίσθημα είναι ο θυμός. Όλη αυτή η εσωτερική πίεση που έχει συσσωρευτεί ξεσπάει και το παιδί θυμώνει. Θυμώνει με τις συνθήκες, με τους γύρω του, θυμώνει με τη ζωή. Εκεί βρίσκουμε κρυμμένο και το φόβο. Το φόβο για το άγνωστο, για το μη συνηθισμένο, το φόβο για το αβέβαιο μέλλον. Το παιδί μπορεί να αρχίσει να βλέπει τον κόσμο σαν κάτι ασταθές που δε του δίνει πια την ασφάλεια να μεγαλώσει ανέμελα και αυτό είναι κάτι που αν δεν αντιμετωπιστεί θα δημιουργήσει σημαντικές δυσκολίες στη μελλοντική διαμόρφωση των στενών του σχέσεων και στην αυτοπεποίθηση του. Νιώθει μπερδεμένο και ανήμπορο μέσα σε όλο αυτό. Μετά από μια απώλεια ίσως παρατηρήσουμε κάποιες δυσκολίες στον ύπνο του, αδυναμία να μείνει μόνο του στο δωμάτιο του και έντονο φόβο για το σκοτάδι. Κάποιες άλλες φορές ίσως παρουσιάσει έντονο άγχος και φόβο εγκατάλειψης και ίσως αρχίσει να συμπεριφέρεται «μωρουδίστικα». Αυτή του η συμπεριφορά δεν έχει τίποτα το ανησυχητικό, Ζητάει περισσότερη προσοχή και φροντίδα, και δίνοντας του την παραπάνω φροντίδα που θέλει το βοηθάμε να ξεπεράσει την ανασφάλεια που του δημιούργησε η απώλεια.\nΗ πρώτη αντίδραση μετά το άκουσμα των τραγικών ειδήσεων είναι η άρνηση. Ο όρος άρνηση περιγράφει την γνωστική εκείνη κατάσταση κατά την οποία αναπτύσσεται μια είδους αντίσταση απέναντι στον γεγονός του θάνατου, απορρίποντάς το ως μη αληθές.\nΜετά το πρώτο σοκ, ο πόνος του θανάτου μετατρέπεται σε θυμό και επιθετικότητα, στρεφόμενη κατά δικαίων και αδίκων. Σε αυτή τη φάση ο πενθών προσπαθεί να βρει κάποια υπαιτιότητα πίσω από τον θάνατο, κάτι για να ρίξει το βάρος της ευθύνης. Άλλωστε ο ανθρώπινος εγκέφαλος είναι έτσι κατασκευασμένος ώστε να ψάχνει δεσμούς αίτιου-αιτιατού πίσω από τα φαινόμενα με τα οποία έρχεται αντιμέτωπος. Το στάδιο αυτό είναι ιδιαίτερα συναισθηματικά φορτισμένο και οι συναισθηματικές εκρήξεις είναι κάτι περισσότερο από αναμενόμενες.\nΑρχίζει να σκέφτεται ότι μπορεί και να είναι αλήθεια. Κάποιος που διαπραγματεύεται την μη αντιστρεψιμότητα του θανάτου για πρώτη φορά αρχίζει να συνειδητοποιεί πως δεν υπάρχει κάτι που μπορεί να κάνει για να αλλάξει αυτή την κατάσταση και πως σε αυτή τη χρονική στιγμή δεν έχει ιδιαίτερο νόημα να ψάχνει για το ποιος ευθύνεται. Αυτές οι δύσκολες στιγμές οδηγούν σταδιακά το άτομο στο προ-τελευταίο επίπεδο του πένθους, αυτό της κατάθλιψης.\nΑισθήματα κενού και λύπης, κλάμα. Έχοντας ξεσπάσει συναισθηματικά και αφού έχει συνηδειτοποιήσει την σκληρή πραγματικότητα η οποία δεν αλλάζει, ο πενθών νιώθει αδύναμος να επέμβει στο οτιδήποτε. Όπως και σε κάθε στιγμή κατά την οποία δεν έχουμε τον έλεγχο, έτσι και τώρα το αίσθημα του αβοήθητου αρχίζει να κάνει την εμφάνισή του. Η φάση της κατάθλιψης μπορεί να διαρκέσει από λίγες ώρες/ημέρες, έως και μερικούς μήνες.\nΗρεμία στη σκέψη της απώλειας, επένδυση θετικών συναισθημάτων σε νέα πράγματα. Φυσικά το ότι αποδέχομαι ότι κάποιος έχει φύγει από την ζωή σε καμμία περίτπωση δεν σημαίνει ότι αυτόματα σβήνω κάθε συναίσθημα για τον θάνατό του ή ότι βάζω ένα μεγάλο Χ σε όλα όσα έχουμε ζήσει μαζί. Οι αναμνήσεις θα μείνουν για πάντα, όπως άλλωστε πρέπει. Απλά, σε αυτό το στάδιο ο θάνατός ως γεγονός έχει περάσει από επεξεργασία και έχει γίνει κτήμα μας. Μπορούμε να συνεχίσουμε να πενθούμε το αγαπημένο μας πρόσωπο, αλλά έχοντας αποδεχτεί τον θάνατό του και έχοντας ρίξει τα συναισθηματκά τείχη που μας εμπόδιζαν από το να βιώσουμε το γεγονός στην ολότητά του.\nΑν το παιδί μείνει προσκολλημένο σε κάποιο από αυτά τα στάδια, οι επιπτώσεις πιθανά θα το ακολουθούν για όλη του τη ζωή. Γι’ αυτό ας δώσουμε χώρο στην εκπαίδευση και την εξοικείωση των παιδιών με την απώλεια. Η Σαρακοστή και το Πάσχα είναι μια πολύ καλή ευκαιρία να μιλήσουμε στα παιδιά για το πένθος και την απώλεια αλλά και τα καθημερινά γεγονότα που εμπεριέχουν τις έννοιες της αρχής και του τέλους. Τέλος σίγουρα οι μεγαλύτεροι βοηθοί των γονέων αλλά και των εκπαιδευτικών είναι τα βιβλία.\nΜέσα από τις ιστορίες τους τα παιδιά θα μπορέσουν να δουλέψουν με τον πόνο που βίωσαν, να θρηνήσουν συμπάσχοντας με τους ήρωες και να ξεθάψουν το θαμμένο κουτί του πένθους απαντώντας στις απορίες τους και ερχόμενα σε επαφή με το συναίσθημά τους.\nΣημείωση: Το παρόν άρθρο συμπεριλαμβάνεται στο τεύχος Νοεμβρίου 2011 του Περιοδικού Mommy, μαζί με πολλά άλλα πολύ ενδιαφέροντα άρθρα. Ένα περιοδικό που σας προτείνουμε να αγοράσετε προκειμένου να ενημερωθείτε για πλήθος θεμάτων που αφορούν τη σύγχρονη οικογένεια.\nΔιαβάστηκε 2433 φορές Τελευταία τροποποίηση στις Παρασκευή, 23 Αυγούστου 2013 12:56\nΠερισσότερα σε αυτή την κατηγορία: « Ο ''κολλητσίδας'' Αλλαγή σχολικού περιβάλλοντος για το παιδί. »


Ηλίθιος: μέλος μιας μεγάλης και δυνατής φυλής - Melodia 88FM\nHome/ΔΙΑΦΟΡΑ/Ηλίθιος: μέλος μιας μεγάλης και δυνατής φυλής\nΗλίθιος: μέλος μιας μεγάλης και δυνατής φυλής\nΗ βλακεία σαν συμπεριφορά είναι η επανάληψη βλακωδών πράξεων από το ίδιο άτομο ή ομάδα, που καταδεικνύουν φαινομενικά ανεξήγητη αδυναμία προσαρμοστικής μάθησης ή άρνηση προόδου. Σίγουρα η εφαρμογή της συνεπάγεται ελάττωση των πιθανοτήτων ενός ατόμου είτε να προοδεύσει είτε ακόμη και να επιβιώσει, σε ατομικό ή κοινωνικό επίπεδο.\nΔιατυπώνεται πολύ όμορφα σε ένα απόσπασμα από τις «Ιστορίες του κυρίου Κόινερ», του Μπέρτολ Μπρεχτ:\n«Ποιο είναι το μεγάλο μυστικό του βλάκα;» ρώτησαν κάποτε τον κ. Κόινερ. «Αυτό που τον κάνει ακατανίκητο, ανυπέρβλητα κακό και πάντα νικητή;»\nΑυτό είναι το μυστικό όπλο του βλάκα. Μα γι’ αυτό ακριβώς πρέπει να εξολοθρεύουμε τη βλακεία, γιατί κάνει βλάκες αυτούς που τη συναντούν.\nΑν κοιτάξετε προσεκτικά γύρω σας θα τη δείτε παντού – μερικές φορές – ακόμη και στον ίδιο σας τον εαυτό. Η επίγνωση της ανόητης φύσης μας μπορεί ενδεχομένως να μας βοηθήσει να ξεφύγουμε από την αρπαγή της…\nΔείτε παρακάτω μερικές ατάκες που συνδέονται με την ανθρώπινη βλακεία:\nΟ βλάκας είναι ανίκητος! Σε κάθε καυγά προσπαθεί να ρίξει τον έξυπνο στο επίπεδο του και στο τέλος τον νικάει λόγο πείρας!\nΣε κάθε παρέα υπάρχει πάντοτε και ένας βλάκας. Αν μέσα σε δέκα λεπτά δεν έχεις καταλάβει ποιός είναι απ’ όλους, τότε ο βλάκας είσαι εσύ!\nΑν αφαιρέσεις όλους τους ηλίθιους από το νομοθετικό σώμα, τότε δεν θα είναι πια αντιπροσωπευτικό σώμα του λαού.\nΑν δεν υπήρχαν οι βλάκες, οι έξυπνοι δε θα’ χαν καμιά τύχη.\nΑπό τους κλέφτες, οι πιο επιζήμιοι είναι οι βλάκες: ταυτόχρονα μας κλέβουν και το χρόνο και τη διάθεση.\nΑυτή η ελαφρότητα που έχεις στο κεφάλι σου είναι μεγάλο βάρος για την κοινωνία.\nΑυτός που υπερνικάει τους άλλους είναι δυνατός. Αυτός που υπερνικάει τον εαυτό του είναι χαζός.\nΒλάκας: ανόητος με πρωτοβουλία.\nΒλάκας είναι αυτός που πιστεύει ότι: επειδή κοιτά βλέπει, επειδή ακούει αφουγκράζεται, επειδή κινείται χορεύει.\nΓια έναν λογικό και γνωστικό άνθρωπο είναι ευκολότερα να υποτάσσεται στους ηλιθίους, παρά να τους κυβερνά.\nΓια να είναι κάποιος τόσο έξυπνος ώστε να κερδίσει τόσα χρήματα, πρέπει να είναι αρκετά ανόητος για να τα θέλει.\nΓια να υψωθείς πάνω από τους ανθρώπους υπάρχουν δυο δρόμοι: με τη δική σου επιδεξιότητα ή χάρη στην βλακεία των ανθρώπων γύρω σου.\nΓνωρίζοντας την ανοησία της πλειοψηφίας, με σιγουριά μπορούμε να διαπιστώσουμε πως η ευρέως διαδεδομένη άποψη, μάλλον θα είναι ανόητη, παρά συνετή.\nΔεν είναι καθόλου βλάκας εκείνος που ξέρει να κρύβει τη βλακεία του.\nΔίπλα στον βλάκα στριφογυρνάει και ο απατεώνας.\nΔύο πράγματα είναι άπειρα, το σύμπαν και η ανθρώπινη βλακεία, και δεν είμαι σίγουρος για το πρώτο.\nΕίναι εύκολο για έναν έξυπνο να κάνει τον κουτό, αλλά είναι αδύνατο για έναν κουτό να κάνει τον έξυπνο.\nΕναντίον της βλακείας ακόμα κι οι θεοί αγωνίζονται μάταια.\nΗ ανθρώπινη αμάθεια έχει τον τρόπο της να παρηγορείται. Όταν ένας άνθρωπος δεν ξέρει ή δεν καταλαβαίνει κάτι, τότε το ονομάζει βλακεία.\nΗ βλακεία αποτελεί κι αυτή φυσικό ταλέντο.\nΗ μεγαλοφυΐα βαδίζει μπροστά από την εποχή της, ο έξυπνος την ακολουθεί, ο πονηρός προσπαθεί να την εκμεταλλευτεί, ο ανόητος της κλείνει τον δρόμο και την εμποδίζει.\nΗ μεγαλύτερη παρηγοριά των μετριοτήτων είναι, πως και οι μεγαλοφυείς δεν είναι αθάνατοι.\nΗ μωρία δικαιολογείται λόγω ηλικίας. Η ηλιθιότητα για κανέναν λόγο.\nΗ παραμικρή πράξη μιλάει για τον άνθρωπο: ο βλάκας μπαίνει και βγαίνει, κάθεται, σηκώνεται, σιωπάει και κινείται διαφορετικά από τον έξυπνο.\nΗ ραδιουργία είναι η δύναμη των αδύνατων. Ακόμα και ο ανόητος είναι ικανός να βλάπτει.\nΗ τηλεόραση κάνει τους έξυπνους εξυπνότερους και τους ηλίθιους ηλιθιότερους.\nΗλίθιος: μέλος μιας μεγάλης και δυνατής φυλής, της οποίας η επίδραση στα ανθρώπινα πράγματα ήταν ανέκαθεν ισχυρή και καθοριστική.\nΊσως τις πιο μεγάλες βλακείες, τις ακούει πιο συχνά ένας πίνακας στο μουσείο.\nΚάθε άνθρωπος φέρεται ανόητα για τουλάχιστον πέντε λεπτά κάθε μέρα. Σοφία είναι να μην ξεπερνάς αυτά τα πέντε λεπτά.\nΜη λογομαχείτε με τον βλάκα: ο κόσμος μπορεί να μη βλέπει τη διαφορά μεταξύ σας.\nΜία εργασία, διαμορφωμένη έτσι ώστε να μπορεί να την κάνει ακόμα κι ένας ηλίθιος, θα καταλήξει να την κάνουν μόνο ηλίθιοι.\nΟ έξυπνος θα καταλάβει αν του κάνεις νεύμα, ο βλάκας αν τον σπρώξεις.\nΟ εξυπνότερος λένε, πάντα υποχωρεί. Τι μεγαλειώδης σκέψη! Εξηγεί γιατί στη γη κυριαρχεί η ανοησία.\nΟ κάθε βλάκας έχει το δικό του σχέδιο να σώσει την πατρίδα του.\nΟ καλύτερος τρόπος ν’ αποδείξεις στον βλάκα ότι κάνει λάθος, είναι να τον αφήνεις να συνεχίσει τον δρόμο του.\nΟ σοφός άνθρωπος προσαρμόζεται στον κόσμο, ο ανόητος προσπαθεί να προσαρμόζει τον κόσμο στον εαυτό του. Και αφού η πλειοψηφία είναι δεδομένη, η “πρόοδος” εξαρτάται από τους ανόητους.\nΟ σοφός δείχνει το φεγγάρι κι ο χαζός κοιτάει το δάχτυλο.\nΟ τέλειος βλάξ είναι αυτός που δεν εκπλήσσεται ποτέ με τίποτα, ούτε καν με τη βλακεία του.\nΟ φόβος κάνει τους έξυπνους ανόητους και τους δυνατούς αδύνατους.\nΟι άνθρωποι γεννιούνται αμαθείς, όχι ηλίθιοι. Γίνονται ηλίθιοι στην πορεία, από την εκπαίδευση.\nΟι βλάκες κινούνται όλοι μαζί (γαλλική παροιμία).\nΟι ευφραδείς βλάκες είναι οι πιο επικίνδυνοι εχθροί της πολιτείας.\nΌλα εξαρτώνται από το αν οι βλάκες είναι περισσότεροι από τις μετοχές ή οι μετοχές περισσότερες από τους βλάκες .\nΌλη τη ζωή του να περάσει ο βλάκας δίπλα στο σοφό, τίποτα δε θα πάρει απ’ αυτόν, όπως το κουτάλι που ποτέ δε θα γνωρίσει τη γεύση του φαγητού.\nΌποιος γελάει εγκάρδια, δεν έχει καταλάβει καλά.\nΌποιος έχει τους ηλιθίους με το μέρος του, έχει και την πλειοψηφία. Θα κυβερνήσει.\nΠρέπει να ανεχόμαστε την αμάθεια και την ανοησία σαν υπέρτερες δυνάμεις του αντίπαλου.\nΗλίθιος: μέλος μιας μεγάλης και δυνατής φυλής ΛΑΜΙΑ ΜΕΛΩΔΙΑ88\nΚορονοϊός: Το αντίδοτο στην εξάπλωση του ιού το… κρατάς στα χέρια σου!


Τι είναι στρατηγική: Οι λάθος χρήσεις του όρου (Α’ Μέρος) - Geopolitics & Daily News\nΚάθε μέρα ο τύπος πλημμυρίζει από αναφορές στην τάδε ή δείνα στρατηγική, στρατηγικά μέσα, σκοπούς, σκέψη. Τόσο στον τομέα των διεθνών σχέσεων και της αμύνης, όσο και στην οικονομία ή ζητήματα καθημερινότητος, η χρήση του όρου είναι όχι μόνο πληθωριστική, αλλά και αρκετά συχνά παραπλανητική. Το άρθρο που ακολουθεί θα προσπαθήσει όχι μόνο να δώσει έναν ακριβή ορισμό του τι είναι και τι δεν είναι στρατηγική, αλλά και να εκθέσει βασικές αρχές της, ειδικά στα πλαίσια της πολιτικής και των στρατιωτικών θεμάτων. Ο γράφων δεν έχει αξιώσεις καινοτομίας εν προκειμένω – στόχος είναι η παρουσίαση μίας χρησίμου περιλήψεως.\nΣτην πιο απλή μορφή της, η στρατηγική είναι «η σύζευξη μέσων και σκοπών υπό το πρίσμα της πραγματικής ή ενδεχομένης συγκρούσεως». Από εδώ προκύπτουν οι τρεις βασικές συνιστώσες της στρατηγικής. Ο σκοπός είναι αυτό που επιδιώκει η θέληση του δρώντος, είτε αυτός είναι ιδιώτης, είτε οικονομικός παράγων, είτε ένα κυρίαρχο κράτος. Ο δρων αυτός έχει στη διάθεση του κάποια μέσα, δηλαδή εργαλεία, χρήματα, γνώσεις και δεξιότητες παντός τύπου. Αυτά τα μέσα θα αξιοποιηθούν με όποιον τρόπο εκείνος κρίνει, ώστε να πραγματοποιηθεί ο σκοπός του. Αυτό που ξεχωρίζει την στρατηγική από τον σχεδιασμό π.χ. μίας εκδρομής ή ενός γεύματος, είναι η σύγκρουση. Η στρατηγική λοιπόν εξυφαίνεται και εφαρμόζεται σε ένα περιβάλλον όπου άλλοι δρώντες ενεργούν με τρόπο που αντίκειται στον ημέτερο, ενώ οι σκοποί τους ακυρώνουν τους δικούς μας ή προμηνύουν άλλη βλάβη συμφέροντος.\nΣτις διεθνείς σχέσεις η στρατηγική αποτελεί την επιδίωξη στόχων από διεθνείς δρώντες (κυρίως τα κυρίαρχα κράτη, κατά την ρεαλιστική τουλάχιστον θεωρία), σε ένα περιβάλλον όπου ανταγωνίζονται και δέχονται τον ανταγωνισμό άλλων. Οι επιδιώξεις μπορεί να είναι ό,τι μπορεί κανείς να φανταστεί: οικονομική ανάπτυξη και κυριαρχία, πολιτικοστρατιωτική υπεροχή, αύξηση κύρους και διαπραγματευτικής ικανότητος, κτήση εδαφών, έλεγχος γραμμών επικοινωνιών κ.ο.κ.\nΤο γνωστότερο είδος στρατηγικής είναι η στρατιωτική – άλλωστε η ίδια η λέξη αφορά το «ηγείσθαι ενός στρατού». Ο όρος εισήχθη στο δυτικό λεξιλόγιο με την λατινική μετάφραση του βυζαντινού εγχειριδίου «Στρατηγικόν» του αυτοκράτορος Μαυρικίου (τέλη 6ου αιώνος) κατά την Αναγέννηση. Ένα κράτος όμως ποτέ δεν βασίζεται μόνον στην ένοπλη ισχύ του, ακόμη και όταν την έχει επιλέξει ως το κύριο μέσον επιδιώξεως των σκοπών του. Στρατηγική άλλωστε ασκείται διαρκώς, και σε καιρό ειρήνης. Πέρα από την στρατιωτική στρατηγική, υπάρχει η οικονομική και αρκετές ακόμη, που θα αναλυθούν παρακάτω. Όταν μία κυβέρνηση αξιοποιεί όλα της τα μέση προς επίτευξη των σκοπών της, τότε ασκεί υψηλή στρατηγική.\nΟι όροι στρατηγική και τακτική ενίοτε συγχέονται και χρησιμοποιούνται εναλλάξ, ως συνώνυμα του σχεδιασμού ενός δρώντος στον πόλεμο ή όποια άλλη δραστηριότητα όπου ενυπάρχει ανταγωνισμός. Στην πραγματικότητα, η τακτική αποτελεί υποκατηγορία, «κατώτερο» επίπεδο της στρατηγικής.\nΣτα πλαίσια της υψηλής στρατηγικής του, δηλαδή της κινητοποιήσεως παντός μέσου για την επιτυχία, ένα κράτος αναπτύσσει στρατιωτική στρατηγική, η οποία περιλαμβάνει το σύνολο των στρατιωτικών μέσων που διαθέτει. Μπορούμε λοιπόν να μιλάμε, φερ’ ειπείν, για την στρατιωτική στρατηγική της Ελλάδος έναντι της Ιταλίας το 1940, αναφερόμενοι στο σύνολο της πολεμικής προετοιμασίας, σχεδιασμού και διατάξεως του στρατού, ναυτικού, αεροπορίας, οχυρών κ.α. Όταν διεξάγεται μία εκστρατεία και γίνεται χρήση μεγάλων μονάδων για την επίτευξη ενός αντικειμενικού σκοπού που αφορά ένα θέατρο επιχειρήσεων ή κάποιον κλάδο των ενόπλων δυνάμεων, τότε γίνεται λόγος για «επιχειρησιακή τέχνη». Για να συνεχίσουμε το προηγούμενο παράδειγμα, επιχειρησιακή τέχνη συνιστά η διαχείριση του μετώπου της Πίνδου-Βορείου Ηπείρου από τον Ελληνικό στρατό.\nΣε ακόμη χαμηλότερο επίπεδο έρχεται η τακτική. Για τακτική μιλάμε όταν πλέον η δράση έχει ξεκινήσει, τα στρατεύματα έχουν έρθει σε επαφή (ή η διαπραγμάτευση έχει αρχίσει, για να επιστρέψουμε στο μη στρατιωτικό σκέλος) και πλέον τίθενται θέματα αμέσου και πρακτικής εφαρμογής. Τακτική είναι η εκτέλεση της στρατηγικής ή της επιχειρησιακής τέχνης σε συγκεκριμένο τόπο και χώρο. Η στρατηγική αφορά το πως θα κερδηθεί ο πόλεμος (και άρα οι πολιτικοί του σκοποί), η τακτική πως θα κερδηθεί η μάχη (π.χ. του Καλαμά). Για αυτό ο όρος τακτικός (tactical) αναφέρεται συχνά σε μέσα και εφαρμογές που έχουν να κάνουν με το πεδίο μάχης, όπως η παραλλαγή, ο ατομικός εξοπλισμός και τα εξαρτήματα των όπλων κ.α.\nΓια να διευκρινιστεί η διάκριση θα εξετασθούν μερικά παραδείγματα. Σε έναν πόλεμο, στρατηγική ενός κράτους είναι η αποκοπή του εχθρικού εφοδιασμού. Οι διαθέσιμες τακτικές θα μπορούσε να είναι ο βομβαρδισμός αεροδρομίων και λιμανιών, η ανατίναξη γεφυρών, η βύθιση πλοίων με υποβρύχια. Εάν η στρατηγική μίας επαναστατικής δυνάμεως είναι ο ανταρτοπόλεμος για την εξάντληση ενός ισχυροτέρου αντιπάλου, τακτικές μπορεί να είναι οι δολιοφθορές, βομβιστικές επιθέσεις, δολοφονίες, νυκτερινές ενέδρες κ.α.\nΆλλες χρήσεις του όρου\nΜε βάση τα παραπάνω, μπορούμε να κρίνουμε την χρήση του όρου «στρατηγική» στον δημόσιο διάλογο. Καθώς, όπως είπαμε, η στρατηγική αφορά την επίτευξη του τελικού πολιτικού στόχου και όχι τις λεπτομέρειες της εφαρμογής, έχει καταστεί συνώνυμο του μακροπροθέσμου σχεδιασμού. Αυτό γίνεται γιατί όσο απομακρύνεται κανείς από το πεδίο της μάχης, όπου οι στόχοι αλλάζουν εν ριπή οφθαλμού, και ανέρχεται στην ανωτάτη στρατιωτική και πολιτική ηγεσία, η σκέψη του δρώντος αφορά όλο και περισσότερο το μέλλον, το τέλος της συγκρούσεως, το επόμενο καθεστώς, οφέλη και ζημίες. Συνεπώς αυτή η χρήση της λέξης «στρατηγική» δεν είναι αυστηρά ακριβής, παραμένει όμως θεμιτή. Από εκεί προκύπτουν όροι όπως «στρατηγικός επενδυτής» (=μακροπρόθεσμος), «τακτικός ελιγμός», «τακτικισμός» (=κινήσεις της στιγμής, για την άμεση περίσταση).\nΕνίοτε συγκεκριμένα όπλα ή τρόποι δράσης ονομάζονται «στρατηγικά». Στρατηγικό είναι το μέσον το οποίο επηρεάζει καίρια την πορεία της συγκρούσεως και το τελικό επιθυμητό αποτέλεσμα. Βέβαια, όλα τα μέσα επηρεάζουν την έκβαση ενός πολέμου, από τα άρβυλα μέχρι τα μαχητικά αεροσκάφη. Εξαρτάται όμως η έκταση και ένταση της επιρροής τους. Για αυτό κανένα μέσο (π.χ. όπλο) δεν μπορεί να ονομαστεί στρατηγικό αφ’ εαυτού, έξω δηλαδή από το πλαίσιο χρήσεως του, στο πεδίο της μάχης ή στην διαπραγματευτική φαρέτρα της κυβερνήσεως. Για παράδειγμα, στον Ψυχρό πόλεμο το πυρηνικό οπλοστάσιο των ΗΠΑ αποτελούσε μέγιστο στρατηγικό μέσον, εξασφαλίζοντας τη θέση της Ουάσινγκτον ως παγκοσμίου υπερδυνάμεως με δυνατότηες απολύτου αφανισμού της ΕΣΣΔ σε περίπτωση «θερμής» συγκρούσεως. Στον πόλεμο του Αφγανιστάν όμως, τα πυρηνικά όπλα είναι άχρηστα.\nΑπό εδώ απορρέει μία λάθος χρήση του όρου. Στον δημόσιο λόγο υπάρχει η τάση να αποκαλούνται στρατηγικά τα μακρού βεληνεκούς όπλα και τακτικά τα βραχέως. Αυτή η παρεξήγηση απορρέει από το γεγονός ότι τα μακρού βεληνεκούς όπλα συχνά στοχεύουν όχι τον στρατό του εχθρού στο πεδίο της μάχης, αλλά την ίδια του την ικανότητα να διεξάγει πόλεμο, πλήττοντας την διοικητική του δομή, την οικονομία του, τον πληθυσμό του, την παροχή ενεργείας κ.α. Οι διηπειρωτικοί πύραυλοι είναι σαφώς στρατηγικά όπλα στον παγκόσμιο ανταγωνισμό των πυρηνικών δυνάμεων, διότι μπορούν να μεταφέρουν τον όλεθρο από την μία πλευρά του πλανήτη στην άλλη. Αυτό όμως δεν σημαίνει ότι ένα μικρής εμβελείας όπλο δεν μπορεί να είναι καθοριστικό για την έκβαση ενός πολέμου, ούτε πως ένα μακράς εμβελείας έχει απαραίτητα μεγαλύτερη σημασία. Άλλωστε, όπως προελέχθη, κανένα όπλο δεν είναι φύσει στρατηγικό. Στις πολιορκίες της Κωνσταντινουπόλεως τον 6-7ο αιώνα το στρατηγικό όπλο της Ανατολικής Ρωμαϊκής αυτοκρατορίας υπήρξε το υγρόν πυρ, ενώ στον πόλεμο Αυστρίας-Πρωσίας το 1866 τα οπισθογεμή τυφέκια που εισήγαγε το πεζικό της τελευταίας. Το στρατηγικό μέσον δε χρειάζεται να είναι όπλο – μπορεί να είναι ο τηλέγραφος, ο σιδηρόδρομος, το ραντάρ, μία μηχανή αποκρυπτογραφήσεως. Ο βαθμός στον οποίο ένα μέσο επιδρά στην έκβαση μίας συγκρούσεως αποτυπώνεται στην στρατηγική «αποτελεσματικότητα» του.\n-Κωνσταντίνος Κολιόπουλος, Η στρατηγική σκέψη από την αρχαιότητα έως σήμερα, εκδόσεις Ποιότητα, Αθήνα 2008\n-Χαράλαμπος Παπασωτηρίου, Βυζαντινή υψηλή στρατηγική 6ος-11ος αιώνας, κεδόσεις Ποιότητα, Αθήνα 2007\nPrevious Ο τουρκικός λαϊκισμός θα τους οδηγήσει σε καταστροφή;\nNext Ο πόλεμος*


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: ΗΓΟΥΜΕΝΙΤΣΑ- Η Κάρμεν Ρουγγέρη με έξι παραμύθια\nπαραμύθι; Πολύ εύκολα! απαντάει η Κάρμεν Ρουγγέρη : «Η μουσική του είναι μαγική και τόσο παραμυθένια, που πιστεύουμε ότι θα μπορούσε να "ντύσει" όχι ένα, όχι δύο, αλλά πολλά παραμύθια. Αυτό κάναμε λοιπόν και δημιουργήσαμε την καινούργια μας παράσταση, που αποτελείται από 6 παραμύθια και από μελωδίες και τραγούδια του Γιόχαν Στράους».\nΌμως η επιλογή των παραμυθιών δεν έγινε τυχαία. Η σκέψη μας ήταν να διαλέξουμε ή να φτιάξουμε ιστορίες, κάθε μία από τις οποίες, θα μας βοηθούσαν να αναδείξουμε τις ΑΞΙΕΣ ΤΗΣ ΖΩΗΣ, όπως: ΑΓΑΠΗ - ΣΥΝΕΠΕΙΑ – ΕΝΤΙΜΟΤΗΤΑ - ΣΥΝΕΡΓΑΣΙΑ -ΥΠΕΥΘΥΝΟΤΗΤΑ - ΚΑΛΟΣΥΝΗ. Οι τίτλοι των παραμυθιών που θα απολαύσουν τα παιδιά αλλά και όλη η οικογένεια στο ΘΕΑΤΡΟ ΚΙΒΩΤΟΣ, είναι: • Ο ΒΑΣΙΛΙΑΣ ΚΟΚΚΙΝΟΤΡΙΧΗΣ ! • Η ΒΑΣΙΛΟΠΟΥΛΑ ΚΑΙ Ο ΒΑΤΡΑΧΟΣ ! • Ο ΣΠΟΡΟΣ ΤΟΥ ΑΥΤΟΚΡΑΤΟΡΑ ! • ΟΙ ΜΟΥΣΙΚΟΙ ΤΗΣ ΒΡΕΜΗΣ ! • Ο ΠΙΝΚ ΚΑΙ Η ΠΟΝΚ ! • Η ΧΡΥΣΗ ΧΗΝΑ !


Σάββατο 3 Σεπτεμβρίου 2011 7:18:51 μμ\nΜία νόστιμη, δροσερή τάρτα με κρέμα ζαχαροπλαστικής και τραγανές ρόγες σταφυλιού.\n30 γρ. αμύγδαλα, τριμμένα σε σκόνη\n1 αυγό (μικρό, των 50-55 γρ)\nλιγουλάκι αλάτι, πολύ ψιλό\n40 γρ, αλεύρι\n500 γρ. σταφύλι\nΗ ζύμη :\nΒγάζουμε το βούτυρο από το ψυγείο και το αφήνουμε να πάρει την θερμοκρασία δωματίου και να μαλακώσει, για τουλάχιστον 2 ώρες.\nΜέσα σε ένα ευρύχωρο μπολ, δουλεύουμε το αλεύρι με το μαλακωμένο, πια βούτυρο και χρησιμοποιώντας τα δάκτυλά μας παίρνουμε μία πρώτη ζύμη, σε “θρύμματα”.\nΌταν αυτή η ζύμη έχει την όψη χοντρόκοκκης άμμου, της προσθέτουμε το αλάτι, τη ζάχαρη, και τα καλά θρυμμένα αμύγδαλα.\nΣτη συνέχεια προσθέτουμε το αυγό και ανακατεύουμε με γρήγορες κινήσεις, έως ότου πάρουμε μία ελαστική ζύμη.\nΜε αυτή τη ζύμη σχηματίζουμε μία μπάλα και την αφήνουμε να ξεκουρασθεί για ένα μισάωρο στο ψυγείο.\nΜετά από αυτόν τον χρόνο, την βγάζουμε από το ψυγείο και την απλώνουμε πάνω σε αλευρωμένη επιφάνεια. Με τη βοήθεια ενός πλάστη την ανοίγουμε σε κυκλικό φύλλο ζύμης, μέχρι να αποκτήσει ένα πάχος 3 περίπου χιλιοστών και σε διάμετρο να είναι περίπου32 εκ., δηλαδή περίπου 8 εκατοστά μεγαλύτερη από αυτή της ταρτιέρας που θα χρησιμοποιήσουμε για το ψήσιμο..\nΒουτυρώνουμε, λοιπόν, μία ταρτιέρα των 24 εκ. και με αφαιρούμενο πάτο, και την καλύπτουμε με τη ζύμη μας.\nΜε τη βοήθεια ενός πιρουνιού τρυπούμε την ζύμη στον πάτο της ταρτιέρας και την καλύπτουμε με μία λαδόκολλα πάνω στην οποία τοποθετούμε ξερά φασόλια.\nΨήνουμε στους 190 βαθμούς και για περίπου μισή ώρα. Στο 20-λεπτο αφαιρούμε την λαδόκολλα με τα φασόλια και συνεχίζουμε το ψήσιμο για ένα τελευταίο δεκάλεπτο, μέχρι να πάρει η ζύμη μας ένα ωραία χρυσαφί χρώμα (αλλά όχι σκούρο, ρίχνουμε καμμία ματιά πότε-πότε να μη καεί).\nΒγάζουμε την ταρτιέρα από τον φούρνο, την αφήνουμε να κρυώσει και στη συνέχεια βγάζουμε τη ζύμη.\nΗ κρέμα ζαχαροπλαστικής :\nΡίχνουμε το γάλα (εκτός από 1/2 ποτήρι (=120ml, περίπου) που κρατάμε στην άκρη) σε κατσαρολάκι και το ζεσταίνουμε έως ότου αρχίσει να βράζει. Το κατσαρολάκι θα πρέπει να είναι αρκετά ευρύχωρο για να πάρει στη συνέχεια το υπόλοιπο γάλα, και το μείγμα ζάχαρης-αυγών-αλευριού.\nΤην ίδια ώρα, κτυπούμε τους κρόκους, προσθέτουμε τη ζάχαρη (όχι όλη μαζί και σε ένα σημείο, αλλά σε μικρές ποσότητες όσο συνεχίζουμε να κτυπούμε τους κρόκους, και απλωμένη παντού πάνω τους, σαν βροχή). Συνεχίζουμε το κτύπημα (επιλέξτε να το κάνετε με ηλεκτρικό μίξερ, αλλιώς θα σας πάρει κάποια ώρα και ίσως κουρασθεί το χέρι σας), έως ότου να ενσωματωθούν τα δύο υλικά και το μείγμα να ασπρίσει και να γίνει σφικτό.\nΤότε προσθέτουμε, εναλλάξ, ποσότητες κοσκινισμένου αλευριού και του κρύου γάλακτος που έχουμε κρατήσει στην άκρη, και ανακατεύουμε καλά να ενσωματωθούν και αυτά τα δύο υλικά.\nΡίχνουμε το μείγμα μας, λίγο-λίγο, μέσα στο καυτό γάλα και ανακατεύουμε και πάλι καλά.\nΈχουμε ήδη χαμηλώσει την ένταση του ματιού και συνεχίζουμε να βράζουμε το γάλα μας σε πολύ χαμηλή φωτιά, ανακατεύοντας διαρκώς, με ξύλινο κουτάλι τώρα ή με σύρμα, έτσι ώστε να μη μας ξεφύγει και κολλήσει το γάλα στον πάτο της κατσαρόλας ή δημιουργηθούν. Βράζουμε έτσι έως ότου η κρέμα μας αρχίσει να σιγοβράζει και να σφίγγει ελαφρά. Ανακατεύοντας ενεργητικά, την αφήνουμε ακόμη ένα λεπτό.\nΤην κατεβάζουμε τότε από το μάτι την ρίχνουμε σε ένα δοχείο (προτιμήστε μεταλλικό) και την αφήνουμε να κρυώσει. Για να μη μας δημιουργηθεί η “κατάρα της κρύας κρέμας”, εκείνη η ενοχλητική “πετσούλα”, η κρούστα που δημιουργείται στην επιφάνειά της όταν κρυώσει, περνούμε την επιφάνεια με την βοήθεια ενός πινέλου, με λίγο βούτυρο που το έχουμε λιώσει να είναι ρευστό.\nΗ γέμιση :\nΜόλις λίγο πριν την σερβίρουμε, απλώνουμε μία ομοιόμορφη στρώση κρέμας πάνω στην ζύμη και τακτοποιούμε πάνω της τις ρόγες του σταφυλιού, κομμένες στην μέση και με την καμπύλη επιφάνεια προς τα πάνω.\nΕάν χρησιμοποιήσετε έτοιμη ζύμη για τάρτες, τα πράγματα θα γίνουν πολύ απλά για σας. Σε αυτήν την περίπτωση προσπερνάτε όλα τα βήματα από το 1 έως και το εννέα. Που είναι η ευχαρίστηση να ετοιμάζεις κάτι με τα χέρια σου, όμως ?\nΕγώ, ο άσχετος, για περισσότερη σιγουριά, εκτός από βουτύρωμα της φόρμας, την αλευρώνω και κιόλας, κοσκινίζοντας αλεύρι πάνω από το βούτυρο. Δεν το συμπεριέλαβα στην συνταγή γιατί μπορεί να το θεωρήσετε υπερβολή.\nΕάν θέλετε, μπορείτε να διατηρήσετε την ζύμη και για 2 και για 3 ημέρες (όχι περισσότερο) στο ψυγείο, εάν θελήσετε να την ψήσετε κάποια άλλη στιγμή. Ή εάν ετοιμάσετε μεγαλύτερη ποσότητα. Σε αυτή την περίπτωση, σκεπάστε την με αλουμινόχαρτο. Εγώ δεν θα το έφερνα ποτέ σε επαφή απευθείας με την ζύμη, ενδιάμεσα θα έβαζα και μία λαδόκολλα. Ή μία μεμβράνη κουζίνας.


Η Εσθονία αγοράζει Mistral - Πτήση & Διάστημα\nΗ Εσθονία αγοράζει Mistral\nΗ Εσθονία έχει συμφωνήσει να αγοράσει Α/Α συστήματα Mistral έναντι κόστους €50 εκατ. (ή $59 εκατ.), μεταδίδει το «Defense News».\nΤο Mistral έχει μέγιστη εμβέλεια 6km και είναι ικανό να αντιμετωπίσει στρατιωτικά ελικόπτερα και πολεμικά αεροπλάνα που επιχειρούν σε πολύ χαμηλό ύψος. Οι παραδόσεις στην Εσθονία θα ξεκινήσουν 2020. Στη συμφωνία υπάρχει option για περισσότερους Mistral δυνητικής αξίας €100 εκατομμυρίων.\nΤο πρωτογνωρισαμε σαν SATCP (Sol-Air À Très Courte Portée) στο τευχος 17 (Ιουλιος 82 – 60 δραχμες ) στην παρουσιαση της γαλλικης αεροδιαστημικης βιομηχανιας.To τευχος δηλαδη μετα την πτηση του ΚΚ με το Μ2000 (τευχος 16).\nΑπο εκεινο το τευχος εχετε και ενα χρεος ( το εχω ξαναπει) την συγκριση του Super 530 με τον ΑΙΜ-7F , ” στον αντιστοιχο πινακα φαινεται η συγκριση με το αμερικανικο βλημα κλπ”, οποιος βρηκε τον πινακα κερδιζει χρυσουν μανταλακιον.


Η Hyundai φέρνει την Genesis στην Ευρώπη | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Η Hyundai φέρνει την Genesis στην Ευρώπη\nΣτο τιμόνι του premium σήματος της Hyundai για τη ευρωπαϊκή αγορά θα βρίσκεται ο Dominique Boesch, πρώην υπεύθυνος πωλήσεων στην Audi.\nΜετά από μια πολύ καλή πορεία στην βορειοαμερικανική αγορά (και φυσικά στην Κορέα, στην Ρωσία, στην Κίνα κ.α.) και απέναντι σε παίχτες όπως οι Lexus και Infiniti, οι Κορεάτες έδωσαν το πράσινο φως στην Genesis για να μπει και στην πιο απαιτητική αγορά της Ευρώπης.\nΠρος το παρόν δεν υπάρχουν πληροφορίες για το ποια μοντέλα της Genesis θα εισαχθούν στην ευρωπαϊκή αγορά. Ωστόσο, θεωρείται σίγουρο πως την αιχμή του δόρατος θα αποτελέσουν τα μεγάλα SUV (το GV80 και το επερχόμενο GV70) ως μία πιο προσιτή εναλλακτική από τις «τετριμμένες» επιλογές των Audi, BMW, Mercedes και Volvo. Δεν αποκλείεται η εμφάνιση της Genesis και στην χώρα μας.


Ιβηρικο κρεας και λαχανικα Archives - PLATINUM HELLAS // Φυσικές τροφές για τον σκύλο σας\nΕνήλικα σκυλιά - Ιβηρικό κρέας & λαχανικά 20Kg\tΠΟΣΟΤΗΤΑ: 1\nΠροβολή καλαθιού Το προϊόν “Ενήλικα σκυλιά – Ιβηρικό κρέας & λαχανικά 20Kg” έχει προστεθεί στο καλάθι σας.\nΚάθε super premium και ολιστική τροφή σκύλου της Platinum, συνδυάζει υψηλή ποιότητα, θρεπτικότητα και μοναδική νοστιμιά που εγγυόνται να γίνουν η αγαπημένη διατροφική συνήθεια κάθε σκύλου.\nΑνεξαρτήτως ράτσας, η διατροφή του σκύλου είναι σημαντικό να αποτελείται από θρεπτικά και νόστιμα διατροφικά συστατικά, ώστε να του δίνει την απαραίτητη ενέργεια και όρεξη για παιχνίδι. Η super premium και ολιστική τροφή της Platinum με γεύση ιβηρικό κρέας και λαχανικά, περιλαμβάνει τουλάχιστον 70 % ιβηρικό χοιρινό κρέας. Επιπλέον, οι πατάτες ως ένα υψηλής ποιότητας υλικό για την σύνθεση σε υδατάνθρακες, αποτελούν αναπόσπαστο κομμάτι κάθε συσκευασίας. Για τη βέλτιστη ισορροπία σε λιπαρά, τα έλαια και τα λίπη που περιέχονται στο φρέσκο κρέας, διατηρούνται. Σημαντικά βότανα όπως εκχύλισμα κελύφους πράσινων μυδιών και βιταμίνη K1, συμπεριλαμβάνονται σε κάθε συσκευασία.\nΑναμφισβήτητα, δεν υπάρχει πιο λαχταριστή συνήθεια για τον αγαπημένο σας φίλο!


Μακρυμάνικη λεπτή μπλούζα με φαντεζί μοτίβο - Orchestra GR\nΜακρυμάνικη λεπτή μπλούζα με φαντεζί μοτίβο\nΜακρυμάνικη λεπτή μπλούζα με φαντεζί μοτίβο - Orchestra\nΚΩΔ. : HI00HK\nΕίναι τέλεια αυτή η λεπτή μπλούζα με φαντεζί μοτίβο μπροστά για τις μικρές μας κοκέτες!\nΜακρυμάνικη λεπτή μπλούζα. Στρογγυλή λαιμόκοψη σε ριμπ ύφανση. Φαντεζί ανάγλυφο μοτίβο μπροστά, διαφορετικό ανάλογα με το χρώμα. Βολάν στα πλάγια. Κούμπωμα με σούστες στην πλάτη.\n58% βαμβάκι, 42% πολυέστερ


Ε65: Οι απαλλοτριώσεις καθυστερούν, οι εργασίες όχι | Ελλάδα | Η ΚΑΘΗΜΕΡΙΝΗ\nΗ γέφυρα του Πηνειού. Ο αυτοκινητόδρομος που διασχίζει τον Θεσσαλικό Κάμπο από τη Λαμία έως την Εγνατία Οδό έρχεται ξανά στο προσκήνιο με εντατικές διαπραγματεύσεις.\nΑπό την πρόοδο των απαλλοτριώσεων θα εξαρτηθεί εάν τελικά στο τέλος Μαρτίου θα παραδοθεί ολόκληρο το τμήμα Ξυνιάδας - Τρικάλων του Ε65 ή τα πρώτα 5 χιλιόμετρα θα εξυπηρετηθούν για λίγο καιρό με παράκαμψη. Το νέο τμήμα, που διασχίζει τον Νομό Καρδίτσας, θα περιέχει δύο σταθμούς διοδίων οι οποίοι θα «χρεώνουν» τα Ι.Χ. με 5,05 ευρώ.\nΟπως αναφέρει ο κ. Θ. Τάγκας, τεχνικός διευθυντής, η πρόοδος του έργου είναι σήμερα στο 85,34%. Ωστόσο το 12,2% της γης εξακολουθεί να μην έχει απαλλοτριωθεί. Οπως και στην Ιονία Οδό, έτσι και στον Ε65, η ΤΕΡΝΑ προέβη σε... μισθώσεις χωραφιών (χωρίς να ζητήσει τη μετάθεση του κόστους στο Δημόσιο, πρέπει να σημειωθεί), ώστε να προχωρήσει η κατασκευή του έργου και να μην περιμένει την ολοκλήρωση της διαδικασίας απαλλοτρίωσης. Στη συγκεκριμένη περιοχή, από το 12,2% που υπολείπεται, περισσότερο από το μισό (800 στρέμματα) έχει μισθωθεί. «Θα παραδώσουμε το έργο και δεν θα έχουν ακόμα ολοκληρωθεί οι απαλλοτριώσεις!», ανέφερε ο κ. Τάγκας, κλείνοντας σε μια φράση όλη την «παράνοια» της κατασκευής δημοσίων έργων στη χώρα μας. Το πιθανότερο, όπως φαίνεται, είναι τελικά τον Μάρτιο στα πρώτα 5 χλμ. του έργου η κυκλοφορία να εξυπηρετείται μόνο από το ένα ρεύμα κυκλοφορίας, μέχρι την ολοκλήρωση του δεύτερου.\nΤι θα παραδοθεί λοιπόν στα τέλη Μαρτίου; Το τμήμα από τον κόμβο Ξυνιάδας (32ο χλμ.) έως τον κόμβο Τρικάλων (111ο χλμ.) που διασχίζει τον κάμπο της Καρδίτσας (δύο λωρίδες συν ΛΕΑ ανά ρεύμα) και έχει 8 κόμβους (ή ημικόμβους). Περιλαμβάνει δύο μετωπικούς σταθμούς διοδίων: στους Σοφάδες και στα Τρίκαλα (τα οποία θα «χρεώνουν» τα Ι.Χ. 3,10 ευρώ και 1,95 ευρώ αντίστοιχα) και δύο πλευρικούς, στους κόμβους Ανάβρας, Προαστίου και Τρικάλων. Στο τμήμα προβλέπονται και δύο σταθμοί εξυπηρέτησης αυτοκινήτων (ΣΕΑ), στην Ξυνιάδα και στους Σοφάδες, οι οποίοι όμως δεν έχουν κατασκευαστεί. Οπως εξηγεί ο γενικός διευθυντής της «Κεντρικής Οδού», Στέλιος Πενθερουδάκης, οι διαγωνισμοί κρίθηκαν άγονοι καθώς δεν υπάρχει ενδιαφέρον για το κατασκευαστικό κομμάτι. Ετσι η κοινοπραξία αποφάσισε να κατασκευάσει η ίδια τους ΣΕΑ και να τους μισθώσει, και στην κατεύθυνση αυτή έχει ήδη καταθέσει τους φακέλους για την περιβαλλοντική αδειοδότηση. Πάντως τον Μάρτιο στο τμήμα Ξυνιάδας - Τρικάλων θα λειτουργούν έστω δύο βενζινάδικα, προκειμένου να εξυπηρετούνται οι οδηγοί.\n• Το πρώτο κομμάτι του τμήματος διασχίζει την αποξηραμένη λίμνη Ξυνιάδας. Για να αντιμετωπιστούν οι καθιζήσεις, ο δρόμος «επενδύεται» με ειδικά γεωυφάσματα.\n• Η μεγαλύτερη γέφυρα του τμήματος (16 «ανοιγμάτων») βρίσκεται στον Πηνείο και έχει μήκος 595 μέτρα.\n• Στα τρία εργοτάξια του τμήματος απασχολούνταν στο τέλος Σεπτεμβρίου 636 άτομα.\nΥπενθυμίζεται ότι στον Ε65 ανήκει και τμήμα του Μαλιακού Kόλπου από τη Σκάρφεια έως τις Ράχες, μήκους 57 χλμ., το οποίο κατασκευάστηκε από το Δημόσιο και παραδόθηκε στην ευθύνη της «Κεντρικής Οδού». Στο τμήμα αυτό λειτουργούν δύο σταθμοί διοδίων: στην Αγία Τριάδα, με μέση ημερήσια κυκλοφορία 11.150 οχημάτων, και στη Μαυρομαντήλα, με μέση ημερήσια κυκλοφορία 6.400 οχήματα.


Κορονοϊός: Στους 176 οι νεκροί - Κατέληξε 66χρονη στο "Σωτηρία"\n[email protected] (Enikonomia.gr) http://www.enikonomia.gr/timeliness/235367,koronoios-stous-176-oi-nekroi-katelixe-66chroni-sto-sotiria.html http://media.enikonomia.gr/data/photos/resized/125_235367_c26b4da09e-a2a0ef1d1d6efb54.jpg Κατέληξε μία γυναίκα 66 ετών που νοσηλευόταν στη Μονάδα Αυξημένης Φροντίδας του "Σωτηρία" από επιπλοκές του κορονοϊού... 5/31/2020 9:49:46 PM 5/31/2020 9:49:46 PM\nδημοσιεύθηκε: 31/05/2020 21:49\nΚατέληξε μία γυναίκα 66 ετών που νοσηλευόταν στη Μονάδα Αυξημένης Φροντίδας του "Σωτηρία" από επιπλοκές του κορονοϊού την Κυριακή. Η Ελλάδα μετρά 176 νεκρούς από την πανδημία. Το τελευταίο 24ωρο στη χώρα μας επιβεβαιώθηκαν δύο νέα κρούσματα κορονοϊού σύμφωνα με ανακοίνωση του εκπροσώπου του Υπουργείου Υγείας για τον νέο κορονοϊό, Σωτήρη Τσιόδρα.\nΟ συνολικός αριθμός των κρουσμάτων είναι 2917, εκ των οποίων το 55.2% αφορά άνδρες. Από αυτά, 636 (21.8%) θεωρούνται σχετιζόμενα με ταξίδι από το εξωτερικό και 1696 (58.1%) είναι σχετιζόμενα με ήδη γνωστό κρούσμα. Την ίδια ώρα, 13 συμπολίτες μας νοσηλεύονται διασωληνωμένοι. Η διάμεση ηλικία τους είναι 70 ετών. 4 (30.8%) είναι γυναίκες και οι υπόλοιποι άνδρες. Το 84.6% έχει υποκείμενο νόσημα ή είναι ηλικιωμένοι 70 ετών και άνω. Το ευτυχές είναι ότι 106 ασθενείς έχουν εξέλθει από τις ΜΕΘ. Για τρεις συνεχόμενες ημέρες δεν υπήρχε καταγεγραμμένος θάνατος, αλλά μετά τη σημερινή εξέλιξη οι θάνατοι στη χώρα φτάνουν τους 176. Οι 53 ήταν γυναίκες (29.7%) και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 95.4% είχε κάποιο υποκείμενο νόσημα ή/και ηλικία 70 ετών και άνω. Συνολικά στη χώρα μας έχουν ελεγχθεί 180.518 κλινικά δείγματα.\n#ΚΟΡΟΝΟΪΟΣ #ΝΕΚΡΟΙ #66ΧΡΟΝΗ #ΣΩΤΗΡΙΑ #ΝΟΣΟΚΟΜΕΙΟ\nΔικαστήρια: Πότε αρχίζουν να λειτουργούν πλήρως τα ποινικά - Ποια "ανοίγουν" από 1η Ιουνίου


To USD ενισχύεται σήμερα το πρωί έναντι των κυριοτέρων νομισμάτων, με τους επενδυτές να έχουν στραμμένη την προσοχή τους στις μεταβολές των επιδομάτων ανεργίας των ΗΠΑ, καθώς και στην δημοπρασία των μακροχρόνιων ομολογιακών τίτλων της Ισπανίας. Επιπλέον, ο Κεντρικός Τραπεζίτης των ΗΠΑ, Ben Bernanke, στην εξαμηνιαία του αναφορά ενώπιων του κογκρέσου αναμένεται να επαναλάβει την δέσμευση της Τράπεζας για περιορισμό του προγράμματος ποσοτικής χαλάρωσης, εάν η οικονομία δείξει σημάδια ανάκαμψης. Στις 05:00 GMT, το EUR και το GBP υποχωρούσαν κατά 0.3% σε σχέση με το USD, στο 1.3094 και 1.5180, αντίστοιχα. Το AUD επίσης υποχώρησε κατά 0.7% σε σχέση με το USD, λόγω περιορισμένης ζήτησης. Το JPY τέλος, σημείωσε απώλειες κατά 0.6% και 0.5% έναντι του USD και του EUR, αντίστοιχα. ΕΛΕΓΧΟΜΕΝΗ ΤΡΑΠΕΖΑ


Η απάτη ως μέσο κοινωνικής καταξίωσης, της Τζίνας Δαβιλά - iporta.gr\nΩραιοζήλη-Τζίνα Δαβιλά / 2 Οκτωβρίου 2019 / No Comment\nΣτους ευεργετηθέντες απατεώνες της ζωής μας\nΑγόρασα τον πίνακα που συνοδεύει το άρθρο πριν από επτά περίπου χρόνια. Η …φίλη που μού τον πούλησε-ευτυχώς δεν μου τον ακριβοπούλησε λόγω …φιλίας ( «Δε θα βγάλω από σένα λεφτά…», μού είχε πει) – δήλωνε γκαλερίστας παλαιάς κοπής, επάγγελμα κληροδοτούμενο από τον πατέρα της, με έδρα σε περιοχή της Αθήνας. Εκείνο το καλοκαίρι είχε πεθάνει η εικαστικός Σωτηρία Ράλλη και η «φίλη» επέμενε να αγοράσω τον πίνακα δεδομένου ότι θα αυξανόταν με γεωμετρική πρόοδο η αξία του λόγω θανάτου της καλλιτέχνιδος. Την Ράλλη δεν την ήξερα, αλλά υπέθεσα ότι η φίλη μου – έτσι πίστευα η αφελής ρομαντική – μού μιλούσε ως φίλη και μόνο ως φίλη. Όχι ως έμπορος έργων τέχνης. Και φυσικά δεν ένοιωθα υποψήφιο θύμα.\nΗ συγκεκριμένη γυναίκα μετά από καιρό εξαφανίστηκε από το προσκήνιο και την ζωή μου ως κλέπτης εν νυκτί – κυριολεκτικά, αφού άδειασε νύχτα τον χώρο που στέγαζε τα έργα τέχνης τα οποία πουλούσε – καθώς κατηγορήθηκε για παραχαράκτης έργων τέχνης με κατηγορητήριο συμπαγές και αυταπόδεικτο.\nΠριν από λίγους μήνες, έστειλα σε φωτογραφία το έργο της …Σωτηρίας Ράλλη στον Ιστορικό Τέχνης και αξιόπιστο επαγγελματία και ακαδημαϊκό κο Μάνο Στεφανίδη με το ερώτημα: «Σου αρέσει; Είναι αυθεντικός;». Η απάντηση ήταν σαφής: «Όχι. Είναι λιθογραφία του Τάκη Κατσουρίδη, ψαξ’το.».\nΚλεμμένο το θέμα του πίνακα και με το λάθος όνομα στην υπογραφή. Απάτη κατάφωρη. Ποιος έχει εξαπατηθεί περισσότερο από μένα! Δεν ξέρω τι με πείραξε περισσότερο. Η εμπιστοσύνη στο πρόσωπο που δεν την άξιζε ή τεράστια κοροϊδία λόγω της εμπιστοσύνης και της αμάθειάς μου από κάποια που θεωρούσα φίλη; Ούτε καν παραχαραγμένος δεν είναι, έστω πλαστό αντίγραφο, δεν είναι ο πίνακας. Ήταν απλά ένα γνωστό θέμα καλλιτέχνη με την υπογραφή της αποθανούσης Ράλλη. Κλεμμένο θέμα με ανυπόστατη υπογραφή. Διπλά ή μάλλον πολλαπλά θύμα.\nΤον Μάιο του 2007 φεύγοντας από οικία φίλων, με δάγκωσε ένα φιδάκι που έχει θανατηφόρο δηλητήριο. Το φιδάκι αυτό και κανά δυό οχίτσες εξέτρεφε στο σπίτι του… μεσήλικας κύριος, ο οποίος όταν έμαθε από τη σύζυγό του ότι με δάγκωσε κάτι άγνωστο, μού είπε τηλεφωνικά ενώ βρισκόμουν στα επείγοντα του Νοσοκομείου Ρόδου: «Ελπίζω να μην το σκοτώσατε… έχει κάποιο δηλητήριο που ίσως τη νύχτα είναι πιο αδύναμο απ’ ό,τι την ημέρα.. Ας ελπίσουμε ότι όλα θα πάνε καλά…». Όπως απεδείχθη, ο οργανισμός μου ενσωμάτωσε το δηλητήριο του φιδιού με μια τόσο επώδυνη-επώδυνη-επώδυνη διαδικασία που το μόνο που θυμάμαι είναι ότι επί τριημέρω ήθελα να μου κόψουν το κεφάλι. Αν πέθαινα, είμαι σίγουρη ότι ο «φίλος» μου δεν θα αποκάλυπτε ότι εξέτρεφε στο σπίτι του δηλητηριώδη φίδια, αλλά θα απέδιδε τον θάνατό μου σε αλλεργία. Θα πρωταγωνιστούσε με τον επικήδειο λόγο του και θα λυπόταν πολύ.\nΑν ο πόθος, η διακαής επιθυμία για οτιδήποτε οπλίζει την απάτη, ο μόνος εξαπατώμενος είναι το θύμα. Το πλαστό πτυχίο, ο πλαστός χαρακτήρα, το ψευδο-ενδιαφέρον, η ψευτο-αγάπη, κάθε τι απατηλό ευνοεί μόνο τον πομπό που αποφασίζει τη χρήση των μέσων της απάτης. Πλαστογραφία, προπαγάνδα, καλοφανής χαρακτήρα και συμπεριφορά είναι τα μέσα. Μηχανισμοί πολιτικοί, πολιτιστικοί, εμπορικοί, ακόμη και οικογενειακοί στήνονται σε απατηλές βάσεις για να αποδώσουν το πρέπον ή το ιδιοτελές που προσδοκά στο απατηλόν μεν, ωφέλιμον δε. Με κόστος τόσο αυτών που εξαπατούν –διότι ο απατεώνας δεν μπορεί να εξαπατά δια βίου πολλούς ή λίγους, η απάτη ή το ψεύδος αποκαλύπτονται – και αυτών που εξαπατούνται. Μα δυστυχώς οι πρώτοι καλοπερνούν και «ευδοκιμούν», οι δεύτεροι βασανίζονται και ίσως δεν βρουν και ποτέ τη δικαίωση.\nFakes News, Fake people. Το έχει η εποχή μας; Όχι απαραίτητα. Πάντα συνέβαινε… αλλά να … τόσοι αιώνες περάσανε, τόση λάμψη χαρίζει το φως της ημέρας, είναι τόσο θλιβερό να πιστεύουμε ότι με νάζια, ευτελή κόλπα και κουτοπονηριές ή πονηριές μεγατόνων, δηλαδή απάτες αρμόζουν στις ζωές μας. Το χειρότερο: τους επιτρέπουμε να επικρατούν. Πόσος κόπος χαμένος στη λάθος κατεύθυνση. Για την απάτη.\nΣυνεχίζοντας ως πρακτικός άνθρωπος – όπως άκουσα προσφάτως σαν να είναι μειονέκτημα – μα και ιδιαιτέρως ρομαντική και σε θέση να θεωρητικολογήσω και να επιχειρηματολογήσω μέχρι αηδίας και αποδείξεως ότι χωρίς πρακτικότητα, η θεωρία είναι μια τεράστια παγίδα, θα συνεχίσω να είμαι ο εαυτός μου, το Τζινούλι του μπαμπά μου και της γιαγιάς μου, η Τζινάρα των μαθητών μου, η Δαβιλά των φίλων, «φίλων» και εχθρών μου, το κόκκινο πανί για όποιους δεν ανέχονται τις αλήθειες μου ή όπως αλλιώς με αποκαλούν κάθε φορά όσες και όσοι δεν τους κάνω τα χατίρια, δεν τους είμαι διαχειρίσιμη στα λογικά δικά τους αιτήματα, στα παράλογα για εμένα. Είμαι ο εαυτός μου, ο δικός μου πλούτος, η δική μου πολυτέλεια, παρέα με το βιογραφικό μου, είτε καταγεγραμμένο στα πανεπιστημιακά έδρανα, είτε από τις άγνωστες στους πολλούς σελίδες της ζωής μου. Δεν το διαπραγματεύομαι γιατί δεν είναι απάτη. Δεν είμαι η ίδια απάτη.\nΣήμερα η Ορθοδοξία γιορτάζει τον Άγιο Κυπριανό, τον άγιο που λύνει τα μάγια. Δεν ξέρω πιο ισχυρά μάγια από την απάτη που αποδίδει ευθύνες μόνο στους άλλους. Καμία προσευχή, καμία βασκανία, κανένας Άγιος δεν μπορεί να μας απαλλάξει από αυτήν. Είναι ο εαυτός μας που την έχει ανάγκη. Κι όμως η ζωή είναι αλλού. Σαν να λέμε εκεί που βασιλεύει ο ρομαντικός ρεαλισμός.\nΚαλό Οκτώβριο, εκλεκτές και εκλεκτοί.


4ος greece race for the cure®, στην αθήνα | Jenny.gr\n4ος GREECE RACE FOR THE CURE®, στην Αθήνα\nΟ Πανελλήνιος Σύλλογος Γυναικών με Καρκίνο Μαστού «Άλμα Ζωής» σε συνεργασία με την Οργάνωση Susan G. Komen for the Cure® οργανώνει για τέταρτη συνεχή χρονιά των Αγώνα των 5χλμ. και Περίπατο των 2χλμ. στο κέντρο της Αθήνας, με σκοπό να στηρίξει τις γυναίκες με καρκίνο του μαστού και την πρόληψή του.\nΤην ευαισθησία και την κοινωνική αλληλεγγύη καλούμαστε να δείξουμε για ακόμα μία φορά για να νικήσουμε των αγώνα κατά του Καρκίνου του Μαστού. Ο Πανελλήνιος Σύλλογος 'Άλμα Ζωής' έχει δείξει και συνεχίζει να το κάνει έμπρακτα ότι μπορούμε όλοι μαζί να συμβάλουμε στην καταπολέμηση και κυρίως στην πρόληψή του.\nΤο λιγότερο που μπορούμε να κάνουμε είναι να συμμετέχουμε στον Αγώνα και τον Περίπατο που διοργανώνεται και φέτος για το σκοπό αυτό. Η συγκέντρωση θα γίνει από το Ζάππειο την Κυριακή 30 Σεπτεμβρίου στις 11π.μ. Καλούμαστε όλοι να πάρουμε μέρος στο μεγάλο αυτό Αγώνα και να δώσουμε την υπόσχεση ότι ‘ο καρκίνος του μαστού μπορεί να νικηθεί!’\nΟι εγγραφές γίνονται διαδικτυακά μέσω του www.almazois.gr/race2012, στα γραφεία του Συλλόγου, καθώς και σε επιλεγμένα σημεία της πόλης. Το αντίτιμο για την συμμετοχή είναι 5 ευρώ για την ενίσχυση του ταμείου του Συλλόγου και με κάθε εγγραφή θα δίνεται το συλλεκτικό μπλουζάκι και το καπέλο του Αγώνα. Για λεπτομέρειες και περισσότερες πληροφορίες επισκεφθείτε την επίσημη ιστοσελίδα www.almazois.gr.


Ηγέτης Γκρίζων Λύκων: Η Κύπρος είναι τουρκική – Θα ρίξουμε τους Έλληνες στη θάλασσα\n«Αν η «ελληνοκυπριακή διοίκηση» (Κυπριακή Δημοκρατία) θέλει ένωση να μεταναστεύσει στην Αθήνα», δήλωσε ο ηγέτης του τουρκικού ακροδεξιού κόμματος MHP (Γκρίζοι Λύκοι), Ντεβλέτ Μπαχτσελί υποστηρίζοντας ότι η Κύπρος είναι τουρκική. Ο Ντεβλέτ Μπαχτσελί αναφερόμενος στην ένταση στο Αιγαίο είπε πως «αν οι Έλληνες θέλουν να ξαναπέσουν στην θάλασσα, ο τουρκικός στρατός είναι έτοιμος». Μιλώντας στην κοινοβουλευτική ομάδα του κόμματός του την Τρίτη, ο ηγέτης του ΜΗΡ ανέφερε ότι οι διαπραγματεύσεις για το Κυπριακό οδηγήθηκαν σε αδιέξοδο.\n«Η «ελληνοκυπριακή Βουλή» [όπως αποκάλεσε τη Βουλή των Αντιπροσώπων] πήρε απόφαση για ένωση, ο Ελληνοκύπριος ηγέτης σηκώθηκε από το τραπέζι, χτύπησε δυνατά την πόρτα και βγήκε», ισχυρίστηκε. «Οι Ελληνοκύπριοι να καταλάβουν καλά αυτό, ότι η Κύπρος είναι τουρκική, είναι πατρίδα των Τούρκων», ανέφερε. «Η ένωση είναι ένας μύθος φανταστικός και είναι κάτω από τα πόδια μας, είναι μίσος.\nΑν η «ελληνοκυπριακή διοίκηση» [όπως αποκάλεσε την Κυπριακή Δημοκρατία] θέλει σώνει και καλά να ενωθεί με την Ελλάδα πρέπει να εγκαταλείψει το νησί και να μεταναστεύσει στην Αθήνα και να μην ξαναεπιστρέψει ποτέ πίσω. »Ποιον πετάνε έξω από ποια πατρίδα; Αυτή τη γελοιότητα τη δέχεται ένας Τούρκος; Είναι παραμύθι το να είσαι ένα βήμα μπροστά στο Κυπριακό.\nΗ Κύπρος είναι παρακαταθήκη στους ήρωες, δεν εγκαταλείπεται», ανέφερε. Για την ένταση στο Αιγαίο ο Ντεβλέτ Μπαχτσελί είπε ότι «ο Τούρκος Υπουργός Εξωτερικών στις 26 Φεβρουαρίου εύστοχα ανακοίνωσε τα όρια του Έλληνα ομολόγου του και είπε να εξηγήσουν καλά σε αυτό το κακομαθημένο παιδί και να μην δοκιμάζουν την υπομονή μας». «Πήγε να αναπνεύσει στα νησιά που βρίσκονται υπό κατοχή ο πρόσφατα διορισμένος αρχηγός του στρατού ξηράς της Ελλάδας. »\nO Έλληνας υπουργός Εξωτερικών απειλεί.\nΗ Ελλάδα πολιόρκησε με εχθρότητα τα νησιά και τις βραχονησίδες που δεν κατέκτησε στους Βαλκανικούς Πολέμους και που δεν της δόθηκαν στην Λωζάνη. »Πρέπει χωρίς όρους να δοθεί τέλος σε αυτή την κατοχή. Πρέπει να υπάρχει συμπεριφορά με βάση τους διεθνείς κανόνες», είπε. «Αν θέλουν να ξαναπέσουν στη θάλασσα, εάν τραβάει η ψυχή τους να κυνηγηθούν, καλώς να ορίσουν, ο τουρκικός στρατός είναι έτοιμος. »Κάποιοι να εξηγήσουν στην ελληνική κυβέρνηση τι έγινε το 1921 και 1922. »\nΑν δεν υπάρχει κανείς να τους εξηγήσει, εμείς μπορούμε να έρθουμε σαν σφαίρα στο Αιγαίο και να τους διδάξουμε πάλι την ιστορία. Μην ζορίζεστε και μην ενθουσιάζεστε χωρίς λόγο. »Ο ελληνικός λαός, που δεν υπολογίζει το δίκαιο του γείτονα, να σταματήσει να αποθρασύνεται», ανέφερε.


Προγραμματισμένες διακοπές ρεύματος σε περιοχές της Σιθωνίας\nΤρίτη, 23 Νοεμβρίου 2021 14:31\nΠρογραμματισμένες διακοπές ηλεκτρικού ρεύματος θα πραγματοποιηθούν τις επόμενες μέρες σε περιοχές της Σιθωνίας. Σύμφωνα με ενημέρωση του ΔΕΔΔΗΕ:\n- την Τετάρτη 24 Νοεμβρίου θα γίνει διακοπή ρεύματος από τις 8.00 έως τις 14.00, σε Άγ. Παύλο Νικήτης, Τριπόταμο, Παρθενώνα, Αζάπικο, Πόρτο Καρράς, Ξενώνα Γαλήνη, Τριστινίκα, διακλάδωση κάμπινγκ, Άγιο Γεώργιο, Ακτή Ελιάς, Λαγόμανδρα, βιολογικό Μαρμαρά, στο χωριό του Ν. Μαρμαρά και το καζίνο του Πόρτο Καρράς,\n- την Πέμπτη 25 Νοεμβρίου θα γίνει διακοπή ρεύματος από τις 8.00 έως τις 14.00, σε Άγ. Παύλο Νικήτης, Τριπόταμο, Παρθενώνα, Αζάπικο, Πόρτο Καρράς, Ξενώνα Γαλήνη, Τριστινίκα, διακλάδωση κάμπινγκ, Άγιο Γεώργιο, Ακτή Ελιάς, Λαγόμανδρα, βιολογικό Μαρμαρά, στο χωριό του Ν. Μαρμαρά,\nΤην Παρασκευή 26 Νοεμβρίου θα γίνει διακοπή ρεύματος από τις 8.00 έως τις 14.00, σε Άγ. Παύλο Νικήτης, Ακτή Ελιάς, Λαγόμανδρα, βιολογικό Μαρμαρά, στο χωριό του Ν. Μαρμαρά, καζίνο του Πόρτο Καρράς, Βίλα Γαλήνη, Τριστινίκα, Άγιο Παύλο Νικήτης, Παρεθενώνα, Αζάπικο και διακλάδωση κάμπινγκ.\nΠερισσότερα σε αυτή την κατηγορία: « Τρία πρόστιμα για μάσκα στη Χαλκιδική "Πράσινο φως" για ασφαλτόστρωση στο εμπορικό λιμάνι Ν. Μουδανιών »


Η αποδόμηση της Ελλάδας – Δύο ενδεικτικά γεγονότα* « ΑΒΕΡΩΦ\n« «Τὰ πρόβατα ἀπεργοῦν, ζητώντας καλύτερες συνθῆκες σφαγῆς»\nΗ ανοχύρωτη Ελλάς των εθνομηδενιστών – Έτσι .. ΓΙΑ ΝΑ ΤΟΥΣ ΣΙΧΑΘΕΙΤΕ .. »\nThis entry was posted on 9 Απριλίου, 2016 στις 10:01 πμ\tand is filed under Αναδημοσιεύσεις, ΕΘΝΙΚΑ ΘΕΜΑΤΑ, Εκκλησία, ΜΕΛΙΑ, Παιδεία. Με ετικέτα: Αριστείδης Μπαλτάς, ΑΚΤΙΝΕΣ, Αντώνης Λιάκος, Γιώργος Ν. Παπαθανασόπουλος, Γιώργος Τσαγκάρης, Νίκος Φίλης, κυβέρνηση ΣΥΡΙΖΑ- ΑΝΕΛ. You can follow any responses to this entry through the RSS 2.0 feed. You can leave a response, ή trackback from your own site.\nΈνα Σχόλιο προς “Η αποδόμηση της Ελλάδας – Δύο ενδεικτικά γεγονότα*”\n9 Απριλίου, 2016 στις 11:00 πμ\nΗ πολιτική είναι η καθημερινή μας ζωή. Δυστυχώς επιτρέψαμε τις τελευταίες δεκαετίες να ταυτιστεί η πολιτική με ανθρώπους αδίστακτους, αμοραλιστές, κατευθυνόμενους από ξένα κέντρα, λέσχες και στοές, άθεους, θεομπαίχτες ή – στην καλύτερη περίπτωση – αδιάφορους για την δημιουργία ευνοϊκών συνθηκών, ώστε να ικανοποιούνται και οι πνευματικές ανάγκες των πολιτών, εκτός από τις υλικές. Πολιτικοί είναι αυτοί που μεθοδικά απομάκρυναν τον λαό μας από τις πνευματικές του ρίζες και τις παραδόσεις του, αλλοίωσαν την ορθόδοξη πίστη του, διέλυσαν την παιδεία και την μοναδική Ελληνική Γλώσσα του και τον έκαναν να σκέφτεται μόνο το πορτοφόλι του. Οι συνειδητοί χριστιανοί πρέπει να ψηφίζουν, σύμφωνα με τις αρχές τους, ανθρώπους με αληθινή πίστη. Η πολιτική, άραγε, πρέπει να είναι πεδίο ελεύθερο μόνο για τους ψεύτες, τους λαοπλάνους, τα μέλη λεσχών και στοών, τους δεδηλωμένους αθέους, τους θεομπαίχτες, τους κάθε λογής τυχοδιώκτες; Όχι βέβαια! Τι άλλο πρέπει να γίνει στην πατρίδα μας, για να αποφασίσουμε να στηρίξουμε ανθρώπους, οι οποίοι δεν ντρέπονται να δηλώνουν την ορθόδοξη πίστη τους, είναι ανιδιοτελείς και έχουν θυσιαστικό φρόνημα; Σε λίγο καιρό η πνευματική ζωή στην πατρίδα μας θα είναι σχεδόν αδύνατη για την πλειοψηφία των Ελλήνων, με ευθύνη του σάπιου πολιτικού συστήματος. Το έχουμε αντιληφθεί αυτό; Οι Βασιλείς της Ρωμανίας (Βυζαντινής Αυτοκρατορίας), πολλοί από τους οποίους κατατάχτηκαν στο Αγιολόγιο της Ορθοδόξου Εκκλησίας, ασκούσαν πολιτική. Ο Ιωάννης Μεταξάς, που είπε το μέγα ΟΧΙ, ασκούσε πολιτική. Ο πρώτος και μοναδικός κυβερνήτης μας, ο Ιωάννης Καποδίστριας, ο οποίος πολιτεύθηκε με γνώμονα την πίστη του, το ήθος και τις αρχές του, ασκούσε πολιτική. Αυτόν τον υπέροχο άνθρωπο και πολιτικό, τον Ιωάννη Καποδίστρια, έχει ως πρότυπο και η «Κοινωνία, πολιτική παράταξη συνεχιστών του Καποδίστρια». Διαβάστε με προσοχή και υπομονή το πολιτικό πρόγραμμα της «Κοινωνία» στην ωραία ιστοσελίδα της, αγαπητοί φίλοι.\nΗ «Κοινωνία» δεν είναι κόμμα. Είναι η παράταξη της Ρωμηοσύνης, «η Παράταξη όλων των Ελλήνων, που αγωνίζονται για την Πίστη και την Πατρίδα», όπως σαφέστατα αναφέρεται στο πολιτικό της πρόγραμμα. Στο πρόγραμμα αυτό, επίσης, τονίζεται πως «η Εκκλησία είναι η ψυχή του Γένους μας και του κράτους μας.» Η «Κοινωνία» είναι η μοναδική παράταξη που έχει επισήμως αποκηρύξει την μασωνία. Δεν υπάρχει άλλη πολιτική παράταξη με τέτοιες προδιαγραφές.\nΧρειάζεται συστράτευση κλήρου και λαού. Να βάλουμε την «Κοινωνία» στην Βουλή. Θα πέσει στην φωτιά, χωρίς να φοβηθεί αν θα καεί!\nΜετάνοια και στην ψήφο, πατέρες κι αγαπητοί φίλοι!


Editor’s Choice: Το ένα προϊόν που θα χρειαστείτε από τώρα μέχρι και το καλοκαίρι - Ομορφιά | Περιποίηση - InStyle.gr\nΜόλις δοκιμάσετε αυτό το spray mist δεν θα μπορείτε να το αποχωριστείτε!\n13/03/2018 @ 05:10:38 μμ\nΑν έπρεπε να διαλέξετε ένα και μόνο προϊόν που θα μπορούσατε να χρησιμοποιείτε καθημερινά από τώρα μέχρι και το τέλος του καλοκαιριού ποιο θα ήταν; Όχι, το αντηλιακό δεν πιάνετε, γιατί θεωρούμε δεδομένο πως θα το εφαρμόζετε από την κορυφή μέχρι τα νύχια κάθε μέρα. Αν δεν το κάνετε.. we are judging you και φροντίστε να ξεκινήσετε φέτος.\nΘα ήταν λοιπόν ένα κραγιόν, μία μάσκαρα, ένα lip balm, μία κρέμα ή… ένα spray mist; Εμείς ξεκάθαρα ψηφίζουμε το τελευταίο και έχουμε πολύ καλούς λόγους για αυτό.\nΓιατί χρειάζεστε ένα spray mist\nΑναζωογονούν, καταπραΰνουν, ενυδατώνουν σε βάθος την επιδερμίδα, δροσίζουν και όλα αυτά μόνο με ένα ψέκασμα. Ειδικά τις μέρες που κάνει πολύ ζέστη –και ναι, αυτές οι μέρες είναι πιο κοντά από όσο νομίζετε- ένα τέτοιο σπρέι κυριολεκτικά θα σας σώσει. Μπορείτε να το ψεκάζετε όσο συχνά θέλετε, ενώ αν το χρησιμοποιήσετε πριν από το σέρουμ και την κρέμα σας, το πρόσωπό σας θα δείχνει πολύ πιο ενυδατωμένο, λαμπερό και υγιές.\nΔικό μας αγαπημένο αυτή την εποχή είναι το Αναζωογονητικό Luxurious Suncare Hydrating Antioxidant Spray Mist από την Intermed, το οποίο περιέχει υαλουρονικό, προβιταμίνη Β5, εκχύλισμα αγγουριού, χαμομηλιού και σταφυλιού.\nΓιατί ξεχωρίζουμε το Luxurious Suncare Hydrating Antioxidant Spray Mist\nΠροσφέρει βαθιά ενυδάτωση στο δέρμα χάρη στο συνδυασμό Προβιταμίνης Β5 και Υαλουρονικού, και η πλούσια σύνθεσή του, εμπλουτισμένη με εκχύλισμα αγγουριού, αναζωογονεί και δροσίζει την ξηρή και ταλαιπωρημένη επιδερμίδα. Το εκχύλισμα χαμομηλιού που περιέχει έχει καταπραϋντική δράση και βοηθά στην αποφυγή εμφάνισης ερεθισμού, ενώ το εκχύλισμα σταφυλιού έχει αντιοξειδωτική δράση για την προστασία από την πρόωρη γήρανση. Δεν περιέχει άρωμα και parabens, οπότε είναι ιδανικό ακόμα και για τα πιο ευαίσθητα δέρματα.\nΠιστέψτε μας, το χρειάζεστε τώρα για αναζωογόνηση στο γραφείο και για δροσιά και ανακούφιση κατά τη διάρκεια του καλοκαιριού. Εμείς πάντως δηλώνουμε in love! Θα το βρείτε στα φαρμακεία.


Καρδιολόγος ζητά να μείνει εκτός γηπέδων για τρεις μήνες ο Ντέιβις - Sportlive.gr\nΟ Αλφόνσο Ντέιβις ταλαιπωρήθηκε από κορωνοϊό και αυτό του δημιούργησε πρόβλημα μυοακαρδίτιδας, μένοντας εκτός γηπέδων για την Μπάγερν Μονάχου για αρκετές μέρες.\nΈτσι, ο Φλοριάν Στάουμπε, διάσημος Γερμανός καρδιολόγος που ειδικεύεται στον αθλητισμό, συνέστησε στον διεθνή Καναδό ακραίο μπακ των Βαυαρών να παραμείνει εκτός δράσης για τους επόμενους τρεις μήνες.\n«Σε περίπτωση μυοκαρδίτιδας μετά από μόλυνση από κορωνοϊό, η συμβουλή είναι να ξεκουραστείτε για τουλάχιστον τρεις μήνες. Η μυοκαρδίτιδα πιο συχνά, αν και σπάνια, αναπτύσσεται μετά τη μόλυνση από τον κορωνοϊό», ανέφερε ο γνωστός επιστήμονας.\nΣτην κορυφή 98 ημέρες περισσότερες από κάθε άλλη...\nΕμβόλιο ευλογιάς των πιθήκων: “Ετοιμάστε στρατηγική”, συστήνουν στην Ευρωπαϊκή...\nΣασμός: Ο Αντώνης στριμώχνει τον Μανόλη\nΕυλογιά των πιθήκων: Πόσο πιθανό είναι να κολλήσει...


ΝΕΕΣ ΑΛΛΑΓΕΣ ΚΑΙ ΑΝΑΤΡΟΠΕΣ ΣΤΟΝ ΠΡΟΣΦΑΤΟ ΑΣΦΑΛΙΣΤΙΚΟ ΝΟΜΟ ΤΟΥ ΜΑΪΟΥ | Πανελλήνια Ομοσπονδία Σωματείων Ταχυδρομικών Π.Ο.Σ.Τ.\nΝΕΕΣ ΑΛΛΑΓΕΣ ΚΑΙ ΑΝΑΤΡΟΠΕΣ ΣΤΟΝ ΠΡΟΣΦΑΤΟ ΑΣΦΑΛΙΣΤΙΚΟ ΝΟΜΟ ΤΟΥ ΜΑΪΟΥ\nΑνατροπές για χιλιάδες ασφαλισμένους σ/ν με τα προαπαιτούμενα.\nΤρεις ανατροπές στο ασφαλιστικό καθεστώς εκατοντάδων χιλιάδων εργαζομένων, περιλαμβάνει το νομοσχέδιο για τα προαπαιτούμενα, το οποίο κατατέθηκε στην Βουλή. Πρόκειται για «ουρές» της πρόσφατης διαπραγμάτευσης μεταξύ κυβέρνησης και θεσμών. Τα τρία προαπαιτούμενα που αυξάνουν το ύψος των ασφαλιστικών εισφορών για χιλιάδες αγρότες, νέους ελεύθερους επαγγελματίες, αλλά και ιδιοκτήτες τουριστικών καταλυμάτων,\nενώ καταργούν και την έκπτωση 15% που ίσχυε για την εξαγορά πλασματικών ετών ασφάλισης, περιλαμβάνονται στο πολυνομοσχέδιο που κατατέθηκε χθες στη Βουλή.\nΜε τις διατάξεις του, τροποποιούνται ή καταργούνται διατάξεις του νέου Ασφαλιστικού (ν.4387/2016), ο οποίος τέθηκε σε ισχύ μόλις πριν από τέσσερις μήνες και πιο συγκεκριμένα στις 13 Μαΐου.\n- Αναπροσαρμόζεται το ύψος της έκπτωσης που παρέχεται σε περίπτωση εξαγοράς ετών ασφάλισης με εφάπαξ καταβολή στο 2% για κάθε έτος εξαγοράς (αντί του 15% επί του συνολικού ποσού που ισχύει).\nΑφού με το ν.43787/2016 κατήργησαν το προηγούμενο καθεστώς που η αναγνώριση πλασματικών ετών - π.χ. σπουδών ή παιδιών - κόστιζε 168€ το μήνα και το πήγαν στο 20% επί του τελειταίου μισθού, τώρα καταργούν στη ουσία και την έκπτωση του 15% στο συνολικό ποσό και η εξαγορά έγινε και ακριβότερη και απαγορευτική.\nΔηλ. πριν το Μάη με το παλαιό καθεστώς για 3 έτη σπουδών κάποιος με 1.500€ μισθό θα πλήρωνε 6.048€ με δόσεις ή 5.140€ μετρητοίς.\nΜε τη ρύθμιση του Μαϊου και με 1.500€ μισθό θα πλήρωνε 1.500 Χ 20% = 300€/μήνα Χ 36 μήνες (3 έτη) = 10.800€.\nΜε εφάπαξ πληρωμή το ποσό είναι 9.180€.\nΔιαφορά επί πλέον απο το προηγούμενο καθεστώς πάνω από 4.000€.\nΜε το 2% ανά έτος που εισάγεται, αλλάζει δραματικότερα και γίνεται ως εξής:\n1.500 X 20% = 300/μήνα X 12 = 3.600€/'ετος Χ 2% ( - 2% μετρητοίς) = 3,528€....\nγλυτώνοντας το τεράστιο ποσό των 72€ το έτος...\nΣτο δια ταύτα, για τα 3 αυτά πλασματικά χρόνια ένας ασφαλισμένος από το Μάη και μετά έχει την ακόλουθη πορεία.\nΑπό 5.140€ πήγε στα 9.180€ και τώρα θα πάει στα 10.584€.\nΠρώτη Φορά Αριστερά (Π.Φ.Α.)\n- Καταργείται η διάταξη, σύμφωνα με την οποία οι ιδιοκτήτες τουριστικών καταλυμάτων δυναμικότητας έως δέκα δωματίων και υπό τις οριζόμενες προϋποθέσεις καταβάλλουν για κύρια ασφάλιση τις μειωμένες έως το 2021 εισφορές των ασφαλισμένων του Ο.Γ.Α. Έτσι οι ιδιοκτήτες αυτοί θα καταβάλλουν από 1.1.2017 εισφορές που αντιστοιχούν στο 20% του φορολογητέου εισοδήματος τους (αντί 14% το 2017, 16% το 2018, 18% το 2019, 19% το 2020 και 19,5% το 2021).\n- Καταργείται η διάταξη που προβλέπει την καταβολή μειωμένων εισφορών για υγειονομική περίθαλψη για τα 5 πρώτα έτη ασφάλισης των υπαγομένων στο Ενιαίο Ταμείο Ασφάλισης Αυτοαπασχολουμένων (Ε.Τ.Α.Α.) - Η εισφορά για υγειονομική περίθαλψη των ασφαλισμένων του Ο.Γ.Α. αυξάνεται από 1.1.2017 στο 6,95% (αντί της σταδιακής αύξησής της στο 4,73% το 2017, στο 5,84% το 2018 και στο 6,95% από 1.1.2019). Από την επίσπευση της αύξησης και σύμφωνα με το ΓΛΚ προκαλείται αύξηση εσόδων κατά 37,36 εκατ. ευρώ το 2017, 31,13 εκατ. ευρώ το 2018 και 6,23 εκατ. ευρώ το 2019.\n- Εισάγεται, από 1.1.2017, ενιαίος συντελεστής ασφαλιστικών εισφορών υπέρ υγειονομικής περίθαλψης με σκοπό την ομογενοποίηση του ύψους των ασφαλιστικών εισφορών για όλους τους ασφαλισμένους ανεξαρτήτως του είδους της επαγγελματικής τους δραστηριότητας.\nΚαι που είσαι ακόμα.... ενώ οι περικοπές συνεχίζονται και κανείς δεν ξέρει πόσα παίρνει κάθε μήνα και γιατί.


Τεκμήριο ανοησίας και μνημείο ανευθυνότητας\nΑρχική ΑΠΟΨΕΙΣ Τεκμήριο ανοησίας και μνημείο ανευθυνότητας\nΚατ’ αρχήν θα προσπαθήσω να αναφέρω όσο το δυνατόν λιγότερους νόμους και αριθμούς. Και αυτό διότι η φορολογία, αλλά και κάθε νόμος, θα έπρεπε να είναι κατανοητός από κάθε επιπέδου εκπαίδευσης, πολίτες (απεχθάνομαι τη λέξη «λαός»). Επίσης θα έπρεπε να είναι σταθερή, κατανοητή και φυσικά δίκαιη. Και εδώ είναι που ξεκινάει η μεγάλη κουβέντα, για το αν είναι δίκαιοι οι φόροι στην κατ’ επίφαση, ευρωπαϊκή χώρα, Ελλάδα.\nΚατά τη γνώμη μου δεν είναι. Και όχι μόνο δεν είναι, αλλά είναι και εκ των βασικών αιτιών της σημερινής κατάρρευσης, μαζί με την τραγική παιδεία και την απουσία δικαιοσύνης. Στο θέμα μας λοιπόν, το ελληνικό κράτος και κάθε ελληνική κυβέρνηση έως και σήμερα έχουν σκαρφιστεί την έννοια του «τεκμηρίου». Το μακρινό 1978 με το Ν. 802 ο τότε υπουργός Αθανάσιος Κανελλόπουλος θεσπίζει την έννοια του τεκμηρίου. Χοντρικά, τον προσδιορισμό ενός ποσού, το οποίο υποθετικά έχει κάποιος φορολογούμενος, από τη στιγμή που κατέχει κάποιο περιουσιακό στοιχείο.\nΦοροτεχνικός, Αναστάσιος Μαστροκωστόπουλος\nΗ κατοχή ενός αυτοκινήτου για παράδειγμα, η ιδιοκατοίκηση, μία βάρκα (εσκεμμένα δεν λέω σκάφος, διότι τεκμήριο έχει και μία ψαρόβαρκα 5 μέτρων, σε μία χώρα με 15000χλμ ακτές) και πάνω από όλα, ο ίδιος μας ο εαυτός. Επειδή λοιπόν δεν μπορούσε να προσδιοριστεί ακριβώς το εισόδημα των φορολογουμένων, το κράτος υπολόγιζε (και ακόμα υπολογίζει), στο περίπου κάποιο.\nΤο κράτος δηλαδή, μας λέει πως ένας άνθρωπος που αναπνέει και μόνο, «βγάζει» 3000€, αν κατέχει ένα αυτοκίνητο 1600cc ηλικίας 7 ετών «βγάζει» 4480€ κ.ο.κ. Και εδώ είναι που ξεκινάει ο παραλογισμός.\nΈνας μισθωτός ο οποίος κατοικεί σε ένα σπίτι που κληρονόμησε από τη γιαγιά του στο Χαϊδάρι, ισόγειο, 80τμ, με ένα αυτοκίνητο 1400cc, 10 ετών, αθροίζει τεκμήρια: 3000 ατομικό, 3200€ το σπίτι και 3640€ το αυτοκίνητο..9840 € (!). Τι σημαίνει αυτό; Σημαίνει πως αν το φορολογητέο εισόδημα του, είναι ο βασικός μισθός ήτοι 586,08€ άρα 8250€ σε ετήσια βάση, προκύπτει διαφορά μεταξύ τεκμηρίων και εισοδήματος, για την οποία η φορολογική αρχή επιβάλλει φόρο 22%, δηλαδή 265€ επιπλέον. Και όλα αυτά με το δεδομένο ότι σαν μισθωτός έχει αφορολόγητο, δηλαδή 8636€\nΤo δράμα όμως δεν τελειώνει εδώ, διότι αν αυτός ο άνθρωπος έχει ένα κατάστημα ρούχων και δηλώσει 5000€ κέρδη ή ζημιά, τότε φορολογείται επί των τεκμηρίων χωρίς αφορολόγητο από το πρώτο ευρώ με 22%. Δηλαδή 2165€, συν προκαταβολή 100% συν τέλος επιτηδεύματος 650€, συν 2016€ ΕΦΚΑ Σύνολο; 6996 € (!) Φανταστικοί φόροι δηλαδή, επί φανταστικών εισοδημάτων (λέγε με και greek statistics θα πω εγώ).\nΠρέπει κάποια στιγμή να αντιληφθούμε όλοι μας (και λέω όλοι μας και όχι όλοι τους, διότι οι πολίτες εκλέγουν ηγεσίες που νομοθετούν), πως ο σιγουρότερος τρόπος να χάσεις φόρους, είναι… να βάλεις φόρους (βλέπε καμπύλη Laffer). Όσο περισσότερους φόρους ζητά ένα κράτος, τόσο λιγότερους θα λαμβάνει. Είναι πιστεύω κατανοητό πώς βάζοντας κάποιος ακόμα και 100% ποσοστό φόρου, θα λάβει μηδέν φόρο.\nΕπίσης τραγικό, είναι το γεγονός πως το κράτος δεν αναγνωρίζει αρκετές δαπάνες. Δεν αναγνωρίζει, άρα δεν εκπίπτει από το φορολογητέο εισόδημα, μια δαπάνη πχ για διατροφή διαζυγίου, ασφάλειες ζωής, ιατρικές δαπάνες αν είναι κάτω του 5% του εισοδήματος, αλλά και δαπάνες καταναλωτικές οι οποίες υπερβαίνουν το 10% του εισοδήματος. Όταν κάποιος βγάζει από τη τσέπη του χρήματα, άρα το κράτος εισπράττει ΦΠΑ και φόρους, το να του λέει μετά δεν στο αναγνωρίζω, είναι το λιγότερο ανήθικο.\nΗ ανταγωνιστικότητα μιας οικονομίας είτε μας αρέσει είτε όχι, δεν εξαρτάται από το ύψος των μισθών και τα βουνά φόρων.\nΕξαρτάται από την ταχύτητα απόδοσης της δικαιοσύνης, το σταθερό και δίκαιο φορολογικό σύστημα, την γρήγορη και αποτελεσματική λειτουργία της διοίκησης (φορολογικής και όχι μόνο),τους κανόνες που τηρούνται από όλους και κατ’ εμέ την άμεση σύνδεση της παιδείας με την αγορά εργασίας (αυτό βέβαια προϋποθέτει μεταξύ άλλων, την πλήρη αποκομματικοποίηση της).\nΗ Ελβετία, σαν πρώτη χώρα στον πλανήτη σε ανταγωνιστικότητα φορολογεί με flat tax 8,5% Ομοσπονδιακό φόρο, δεν διαθέτει ελάχιστο μισθό και όλοι ξέρουμε σε τι κατάσταση επιπέδου ζωής βρίσκεται. Οι γείτονες μας στα Βαλκάνια, διαθέτουν όλοι μικρότερους φορολογικούς συντελεστές και διαθέτουν και αυτοί, θάλασσες, ήλιο, φαγητό και φυσικά όλοι είναι ψηλότερα στους δείκτες ανταγωνιστικότητας από εμάς (Ελλάδα θέση 86, GCI index-World Economic Forum).\nΚανείς δεν είναι διατεθειμένος να πληρώσει στη Ελλάδα κάτι 50€, τη στιγμή που βρίσκει το ίδιο πράγμα, πιθανώς καλύτερης ποιότητας στην Κροατία (θέση 74) με 20€ ,μόνο και μόνο επειδή είμαστε «ωραίοι σαν Έλληνες». Ένας επενδυτής που θέλει να επενδύσει τα χρήματα του, έχει άλλες 85 χώρες πριν από εμάς να επιλέξει να τοποθετηθεί. Αλήθεια, αν έλεγα σε κάποιον από αυτούς που διαβάζουν τώρα αυτό το άρθρο, πως έχει στην Ελβετία 50 εκατομμύρια ευρώ , νόμιμα και φορολογημένα, θα έβαζε 5 από αυτά να επενδύσει στην Ελλάδα, για να φορολογηθούν με 82%, που αν μπλέξει με τη δικαιοσύνη θα τελειώσει σε 15-20 χρόνια και φυσικά τα κέρδη του θα τα παίρνει 800€ ανά δύο εβδομάδες (capital controls);…Μάλλον όχι.\nΗ δαιμονοποίηση λοιπόν, του κέρδους και της επιχειρηματικότητας και το ότι το κράτος πατερούλης μπορεί να κάνει business, πρέπει να σταματήσει. Πρέπει να καταλάβουμε όλοι μας, πως το κράτος απλά πρέπει να βάζει τους κανόνες και να εγγυάται τη νομιμότητα , την ασφάλεια και τίποτα άλλο. Πρέπει να κάνει το διαιτητή και όχι τον παίκτη.\nΧρειαζόμαστε δηλαδή, μία οικονομία με flat taxes, με αναγνώριση όλων των δαπανών του φορολογούμενου, κατάργηση του παραλογισμού των τεκμηρίων, κατάργηση των capital controls (τα έχουμε ξεχάσει και προσωπικά πιστεύω πως θα αργήσουν πολύ να καταργηθούν),που στραγγαλίζουν την άρρωστη οικονομία μας έτι περαιτέρω, πλήρη αξιολόγηση των υπαλλήλων του δημοσίου (αυτό σημαίνει απολύσεις φυσικά, αλλά και προσλήψεις άλλων με καλύτερα προσόντα, αλλά και καλύτερους μισθούς), απαγόρευση της συνταξιοδότησης πριν τα 62, πληροφορική παντού, κατάργηση του κατώτατου μισθού, με σταθερούς και χαμηλούς φόρους για δεκαετίες, με γρήγορη απονομή δικαιοσύνης, με απελευθέρωση του κρατικού μηχανισμού από την κομματοκρατία και φυσικά παραμονή με κάθε κόστος στο στενό πυρήνα της ΕΕ και του ευρώ.\nΕσκεμμένα δεν ανέφερα έως τώρα τα μνημόνια, τις αξιολογήσεις, τις δόσεις κτλ. Θα αναφέρω ένα πράγμα μόνο. Κανείς δεν μιλάει για το επιτόκιο. Οι «ανάλγητοι» δανειστές μας, μας δανείζουν με επιτόκιο περίπου 0,5%. Κάποιες χώρες, όπως η Μάλτα για παράδειγμα, δανείζεται με 2 και 3% για να δανείσει εμάς με 0,5%. Δηλαδή χάνει λεφτά δανείζοντας μας. Και εμείς ζητάμε από τέτοιες χώρες να μας σβήσουν (!) χρέος. Παρακαλώ να τοποθετήσετε τον εαυτό σας στη θέση ενός Μαλτέζου ή ενός Σλοβένου. Δεν θέλω να αγιοποιήσω κανέναν, αλλά ο καθένας κοιτάζει το συμφέρον του, εκτός από εμάς.\nΑυτά φυσικά είναι ένα μικρό μέρος από τα προβλήματα της ελληνικής οικονομίας που δεν καλύπτονται σε ένα άρθρο και φυσικά είναι προσωπικές απόψεις οι οποίες μπορεί να είναι και λάθος.\nΠροηγούμενο άρθροΠΟΛΥΠΛΑΝΟ 2017, γιορτή πολιτισμού στο Παλατάκι\nΕπόμενο άρθρο34χρονη χρωστούσε φυλακή


Πόσα χρόνια λέτε να έζησαν Αδάμ, Νώε και Μαθουσάλας ; - OΛΑ ΘΕΣΣΑΛΟΝΙΚΗ !!! Πόσα χρόνια λέτε να έζησαν Αδάμ, Νώε και Μαθουσάλας ; | OΛΑ ΘΕΣΣΑΛΟΝΙΚΗ !!!\nΠόσα χρόνια λέτε να έζησαν Αδάμ, Νώε και Μαθουσάλας ;\nΟ Αδάμ έζησε 930 έτη!\nΜύθος ή αλήθεια; Η μακροβιότητα των πρώτων ανθρώπων & η εξήγησή της.\nΗ μακροβιότητα των ανθρώπων πριν από τον Κατακλυσμό είναι καταπληκτική :\nΣχεδόν όλοι πέθαναν, αφού έζησαν από 365 έτη (ο Ενώχ) μέχρι 969 έτη (ο Μαθουσάλας)\nΑδάμ 930, Σηθ 912, Ενώς 905, Καϊνάν 910, Μαλελεήλ 895, Ιάρεδ 962, Λάμεχ 753, Νώε 950\nΜερικοί είπαν, ότι τα «έτη» αυτά δεν είναι έτη όπως τα εννοούμε σήμερα, αλλά μήνες· άλλοι είπαν, ότι τα «έτη» είναι τρίμηνα ή εξάμηνα. Εάν δεχτούμε ότι τα έτη είναι μήνες, τότε η ηλικία του Αδάμ υποβιβάζεται σε 78 περίπου έτη και του Νώε σε 79 έτη. είμαστε δηλαδή στα σημερινά φυσιολογικά όρια. Αλλά τι γίνεται με την ηλικία των άλλων Πατριαρχών; Αυτοί, σύμφωνα με έναν τέτοιο υπολογισμό, θα πρέπει να απέκτησαν τέκνα στην ηλικία 16,15, και 14 ετών.\nΕάν δε δεχτούμε ως ηλικία των πατριαρχών, κατά την οποία άρχισαν να αποκτούν παιδιά, εκείνη που σημειώνει η Εβραϊκή ή η Σαμαρειτική Πεντάτευχος, τότε οι πατριάρχες αυτοί θα πρέπει να απέκτησαν τέκνα στην ηλικία των 8,7,6 και 5 ετών!... Ούτε όμως ως τρίμηνα ή εξάμηνα δυνάμεθα να ερμηνεύσουμε τα «έτη» του κεφαλαίου τούτου.\nΔιότι μετά τον κατακλυσμό, που η ηλικία των ανθρώπων φθάνει πλέον τα σημερινά όρια της ζωής, η Αγία γραφή χρησιμοποιεί και πάλι την ίδια λέξη, δηλαδή «έτη».\nΗ μακροζωΐα, η οποία παρατηρείται επίσης στα ζώα και στα φυτά των χρόνων εκείνων, έχει και τη φυσική εξήγησή της. Τότε η ζωή των ανθρώπων δεν ήταν τόσο κοπιαστική, αγχώδης, γεμάτη λύπες και πόνους, όσο θα γινόταν αργότερα· διότι η αμαρτία δεν είχε προφθάσει να διαβρώσει το ανθρώπινο γένος τόσο, όσο το διέβρωσε με την πάροδο των αιώνων.\nΟύτε οι ασθένειες είχαν λάβει την έκταση και την δύναμη, που έλαβαν με το πέρασμα των χρόνων.\nΗ γη δεν είχε ακόμη προφθάσει να αγριεύσει πολύ και ήταν πλουσιότερη σε βλάστηση, η ατμόσφαιρα επίσης ήταν καθαρότερη, ο αέρας περισσότερο υγιεινός.\nOΛΑ ΘΕΣΣΑΛΟΝΙΚΗ !!!: Πόσα χρόνια λέτε να έζησαν Αδάμ, Νώε και Μαθουσάλας ;


Οδηγίες επιχειρήσεων, 20 Σεπ 1948 | Θεματα Στρατιωτικης Ιστοριας\nΟδηγίες επιχειρήσεων, 20 Σεπ 1948\t1948-09-202017-03-03 / user\tΘΕΜΑ: ΟΔΗΓΙΑΙ ΕΠΙΧΕΙΡΗΣΕΩΝ Ε Π Ε Ι Γ Ο Υ Σ Α\nΠΡΟΣ: Δ/τάς VΙΙΙ -ΙΧ Μερ/χιών Α Π Ο Ρ Ρ Η Τ Ο Σ\nΚΟΙΝ: ΓΕΣ/Α1 – Α΄ ΣΣ/Α1 – Β΄ ΣΣ/Α1 Α΄ ΣΣ/Α1\nΕδακτυλογραφήθη υπό Ανθ/γού Γ.Χ. Λιόντου\nΣΤΓ 918 τη 20-9-48\nΑριθ. αντ. 1\n1. Μετά κατάρρευσιν του ισχυρωτάτου συγκροτήματος ΜΟΥΡΓΚΑΝΑΣ, θεωρουμένου ως απορθήτου, οι συμμορίται υπέστησαν εν ΗΠΕΙΡΩ σοβαράν υλικήν και ηθικήν συντριβήν.\nΕκ των 1800 περίπου συμμοριτών περιοχής ΜΟΥΡΓΚΑΝΑΣ διωκόμενοι συνεχώς διέφυγον.\nα) Αρχηγείον ΗΠΕΙΡΟΥ με Τάγματα ΦΩΚΑ, ΣΚΕΥΗ, ΠΑΠΑΔΗΜΗΤΡΙΟΥ, Ταξιαρχία ΠΕΤΡΙΤΗ με Τάγμα ΒΡΑΣΙΔΑ ανεξακριβώτου εισέτι συνολικής δυνάμεως Δυτικά ΖΑΓΟΡΙΑ ήτοι ΒΙΤΣΑ (Ρ.9674) – ΚΗΠΟΙ – ΤΣΕΠΕΛΟΒΟΝ – ΦΡΑΓΚΑΔΕΣ (Σ.0768) – ΔΙΠΟΤΑΜΟΝ.\nβ) Τάγμα ΛΕΠΕΝΙΩΤΗ 150 περίπου προς περιοχήν ΟΡΕΙΝΟΝ (Ρ.6288) – ΠΩΓΩΝΙΑΝΙ (Ρ.6891).\nγ) Τάγματα ΒΑΣΙΛΑΡΑ – ΠΑΠΑΓΕΩΡΓΙΟΥ 350 περίπου αφού δεν κατώρθωσαν να επιτύχουν αντιπερισπασμόν εις επιχειρήσεις ΜΟΥΡΓΚΑΝΑΣ απεσύρθησαν περιοχήν ΣΟΥΛΙ.\nδ) Μέρος γυναικοπαίδων επιμελητείας και γενικώς μη μαχητών διέφυγεν προς ΑΛΒΑΝΙΑΝ.\nε) Η μάχη ΜΟΥΡΓΚΑΝΑΣ εστοίχισε εις τους συμμορίτας το 1/3 της δυνάμεώς των, το μέγιστον μέρος παντοειδών υλικών των και προ παντός εστέρησε τούτους μιας ισχυρώτατα οργανωμένης βάσεως ανεφοδιασμού και υποδοχής των δρώντων εις την υπόλοιπον περιοχήν ΗΠΕΙΡΟΥ συμμοριακών συγκροτημάτων, ήτις λόγω της επαφής της με την ΑΛΒΑΝΙΑΝ απετέλει γενικωτέραν βάσιν ανεφοδιασμού των συμμοριτών.\n2. Εκμεταλευόμενον της επιτευχθείσης υλικής εξαρθρώσεως, ηθικής καταπτώσεως και αποκοπής των εκ της ΑΛΒΑΝΙΚΗΣ βάσεως συμμοριτών θα επιζητήση ταχέως.\nα) Να αποφράξη οριστικώς τας διαβάσεις ΑΛΒΑΝΙΚΩΝ συνόρων εφ’ όλης της ζώνης του.\nβ) Να διατηρήση αμόλυντον την περιοχήν ΚΟΡΩΝΙΔΟΣ από διεισδύσεις συμμοριτών ιδία εκ περιοχής ΑΩΟΥ (Σ.1388) – ΔΙΣΤΡΑΤΟΥ, ΣΑΜΑΡΙΝΑΣ – ΦΟΥΡΚΑΣ.\nγ) Να εδραιώση περιοχήν ΜΟΥΡΓΚΑΝΑΣ – ΠΩΓΩΝΙΟΥ, να συνεχίση έρευναν προς ανεύρεσιν υλικών και να καταστρέψη όλας τας πολυπληθείς οργανώσεις.\nδ) Να εκκαθαρίση ταχέως και πλήρως υπόλοιπον περιοχήν ΗΠΕΙΡΟΥ κατά σειράν επείγοντος ΖΑΓΟΡΙΑ, ΣΟΥΛΙ, ΤΖΟΥΜΕΡΚΑ.\nε) Να εξασφαλίση εφεδρείας προς ταχείαν επέμβασιν εις οιονδήποτε σημείον της ζώνης ευθύνης του.\nστ) Να συνεχίση την εκπαίδευσιν των Μονάδων και ιδία Ταγμάτων Εθνοφρουράς διά ταχείαν αξιοποίησιν τούτων.\nζ) Να συνεχίση εντατικώς την διάνοιξιν οδεύσεων τροχού.\nα) ΙΧ Μεραρχία\n(ι) Να εδραιώση περιοχήν ΚΟΡΩΝΙΔΟΣ βάσει και ΑΠ 44/29/12-9-48 ΣΣ και να επισπεύση τας εργασίας οργανώσεως και χειμερινής εγκαταστάσεως Μονάδων της.\n(ιι) Να απαγορεύση αναμόλυνσιν περιοχής της αποδίδουσα ιδιαιτέραν σημασίαν εις τας από ΑΩΟΥ, ΔΙΣΤΡΑΤΟΥ και ΣΑΜΑΡΙΝΑΣ διαβάσεις.\n(ιιι) Να προβλέψη από τούδε διάθεσιν δυνάμεως μέχρι δύο Ταγμάτων διά συμμετοχήν εις εκκαθαριστικάς επιχειρήσεις ΖΑΓΟΡΙΩΝ επί γενικής κατευθύνσεως ΠΑΔΕΣ – ΛΑΙΣΤΑ – ΚΟΥΚΟΥΡΟΥΝΤΖΟΣ εν συνδυασμώ με VΙΙΙ Μεραρχίαν.\n(ιυ) Να συνεχίσει την αρξαμένην πρωτοβουλία της εκπαίδευσις Μονάδων της.\nβ) VΙΙΙ Μεραρχία\n(ι) Να αποφράξη τας διαβάσεις εκ των ΑΛΒΑΝΙΚΩΝ συνόρων έχουσα υπ’ όψιν της ότι ο κίνδυνος αναμολύνσεως εκ του ΑΛΒΑΝΙΚΟΥ εδάφους δεν φαίνεται προς το παρόν ιδιαιτέρως σοβαρός.\n(ιι) Να εδραιώση εκκαθαρισθείσαν περιοχήν ΜΟΥΡΓΚΑΝΑΣ – ΠΩΓΩΝΙΟΥ προβαίνουσα ταχέως εις πλήρη καταστροφήν μη χρησίμων πολυπληθών οργανώσεων ΜΟΥΡΓΚΑΝΑΣ.\n(ιιι) Να συνεχίση εξερεύνησιν καταληφθείσης περιοχής συγκεντρώνουσα ταχύτατα ανευρεθησόμενα υλικά χρησιμοποιούσα εν ανάγκη όλους κατοίκους και ιδία τους υπόπτους ίνα αντιληφθώσι την καταστροφήν.\n(ιυ) Να μελετήση και αρχίση ταχύτατα εκτέλεσιν αμυντικών έργων επί κυρίων διαβάσεων συνόρων και των ζωτικών σημείων υπολοίπου ζώνης της. Ομοίως απαιτουμένας εγκαταστάσεις διά χειμερινήν διαβίωσιν Μονάδεων της. Αντίγραφον μελέτης μετά σχεδιαγραμμάτων και απαιτουμένων υλικών υποβληθή ΣΣ.\n(υ) Να προπαρασκευάση ταχέως επιχειρήσεις δι’ εκκαθάρισιν ΖΑΓΟΡΙΩΝ με προβλέψεις εκτελέσεως εκκαθαριστικών επιχειρήσεων ταυτοχρόνως ή εν συνεχεία προς ΣΟΥΛΙ και μεταγενεστέρως περιοχήν ΤΖΟΥΜΕΡΚΩΝ, εν συνεργασία με ΙΧ Μεραρχίαν διά ΖΑΓΟΡΙΑ και 84 Περιοχήν διά υπολοίπους.\n(υι) Να συγκεντρώση αμέσως και αναπαύση εκτός αποστολών εδραιώσεως τας απαιτουμένας δι’ άνω επιθετικάς επιχειρήσεις δυνάμεις.\n(υιι) Να επωφεληθή κάθε ευκαιρίας διά την εκπαίδευσιν των Μονάδων της και ιδία Ταγμάτων Εθνοφρουράς άτινα μόνον το όνομα «Εθνοφρουρά» διατηρούν πλέον.\n(υιιι) Δυνάμεις υπό διαταγάς της.\n-ΤΣΕΙ όπερ επανέρχεται υπό Δ/σιν Μεραρχίας από 1200 ώρας 21 Σεπτεμβρίου.\n-1ον Τάγμα Εθνοφρουράς περιοχής ΠΑΡΑΜΥΘΙΑΣ από 210800\n-80 Τάγμα Εθνοφρουράς και Δ/σις ΙΩΑΝΝΙΝΩΝ.\n(ιχ) Αποχωρούσαι Μονάδες.\n35 Ταξιαρχία, 141 Μοίρα Ορειβατικού Πυρ/κού, 540 Λόχος Πολ/λων επανερχόμεναι Χ Μεραρχίαν.\n(γ) Όρια μεταξύ Μεραρχιών.\nΣυμβολή ΑΩΟΥ-ΣΑΡΑΝΤΑΠΟΡΟΥ (Ρ.8497) – ΑΩΟΣ -ΒΟΙΔΟΜΑΤΗΣ (Ρ.895845) – ΑΡΙΣΤΗ-ΠΑΠΙΓΚΟΣ (Ρ.9484) (άπαντα ΙΧ Μεραρχίαν) ΓΚΑΜΗΛΑ (ύψ. 2466) (Σ.0682)-ΚΟΥΚΟΥΡΟΥΝΤΖΟΣ (Σ.1577) (VΙΙΙ Μεραρχίαν) – ΛΑΙΣΤΑ (Σ.2089) – ΔΙΣΤΑΡΑΤΟΝ (ΙΧ Μεραρχίαν).\nα) 105 Σύν/μα Πεδινού Πυρ/κού (μείον Πυρ/χία) υπό διαταγάς Δ/του Πυρ/κού Σώματος.\nβ) 152 Μοίρα Βαρέως Πυρ/κού ομοίως υπό Δ/σιν Διοικητού Πυρ/κού Σώματος.\nα) Συνέχισις εντατική των υπό κατασκευήν οδών και τεχνικών έργων ως και της οδού ΚΕΡΑΣΟΒΟΥ.\nβ) Διάνοιξις νέων οδών αμαξιτών διά να κατορθούται η καταδίωξις δι’ εγκαίρου συγκεντρώσεως.\nΠρώτη σειρά επείγοντος\nα) Σταθμοί Δ/σεως.\n-VΙΙΙ Μεραρχίας ΙΩΑΝΝΙΝΑ\n-ΙΧ Μεραρχίας ΚΟΝΙΤΣΑ\nβ) Διαβιβάσεις ως ειδική Διαταγή.\n7. ΧΡΟΝΙΚΑ ΟΡΙΑ\nΑνάληψις ζώνης ευθύνης Μεραρχιών προοδευτικώς περατουμένη οριστικώς μέχρι 0600 ώρας 23 Σεπτεμβρίου οπότε άπαντα Τμήματα ΙΧ Μεραρχίας δέον έχωσι αντικατασταθή υπό VΙΙΙ τοιαύτης.\n8. ΓΕΝΙΚΑΙ ΟΔΗΓΙΑΙ\nα) Ιδιαιτέρα μέριμνα δι’ ασφάλειαν τεχνικών έργων υπό Μεραρχιών εν τη ζώνη των.\nβ) Ναρκαλίευσις: ευθύνη εκάστης Μεραρχίας εν τη ζώνη της. Επί πλέον η ΙΧ Μεραρχία θα έχη ευθύνην ναρκαλιείας από ΜΠΟΥΡΑΖΑΝΗ μέχρι ΚΑΛΠΑΚΙ (ναι).\nγ) ΑΣΦΑΛΕΙΑ ΦΑΛΑΓΓΩΝ\n(ι) Στατική: Μερίμνη εκάστης Μεραρχίας εν τη ζώνη της. Κινητή μερίμνη εκάστης Μεραρχίας διά τας φάλαγγάς της.\nδ) Εκάστη Μεραρχία να οργανώση προοδευτικώς ΜΑΥ περιοχής της δεδομένου ότι υπάρχουν εκ λαφύρων άφθονος οπλισμός και πυρομαχικά. Τούτο θα συμβάλη κατά πολύ εις την εδραίωσιν της ασφαλείας.\nε) Απόσπασμα Συν/ρχου ΚΑΜΠΑΝΗ διαλύεται. Ο Συν/ρχης ΚΑΜΠΑΝΗΣ επανέρχεται εις την θέσιν του ως Δ/τής ΤΣΕΙ.\n9. Αναφέρατε λήψιν.\nΕμφύλιος\t1948,ΑΕΠ,ελληνικός στρατός,εμφύλιος πόλεμος\tΠλοήγηση άρθρων\n← Η μάχης της Δημητσάνας, 30-8-1948Ανφορά ζημιών της Χώρας απο τον εμφύλιο, ΥΣΕΣΑ/22 Σεπ 1948 →\tΑναζήτηση για:


Xiaomi 12 Lite: Εμφανίστηκαν renders - Υποδεικνύουν οθόνη OLED 6,55 ιντσών | Techblog.gr\nXiaomi 12 Lite: Εμφανίστηκαν renders – Υποδεικνύουν οθόνη OLED 6,55 ιντσών\nΤετάρτη, 23/02/2022 · Αντώνης Γιαγδζόγλου Xiaomi\nΗ σειρά Xiaomi 12 μετρά ήδη τρεις συσκευές, τα Xiaomi 12, Xiaomi 12 Pro και Xiaomi 12X. Σύμφωνα με πηγές, ένα ακόμη μέλος θα ενταχθεί στην οικογένεια, και θα ονομάζεται Xiaomi 12 Lite, με την κωδική ονομασία L9 taoyao.\nΤο νέο smartphone θα φέρει μια οθόνη OLED 6,55 ιντσών, που θα το κάνει ψηλότερο από το vanilla Xiaomi 12. Παράλληλα, κυκλοφόρησε render που συγκρίνει τα δύο τηλέφωνα.\nΤο Xiaomi 12 Lite λέγεται ότι διαθέτει chipset της σειράς Snapdragon 700, πιθανότατα SD 778G+. Η ρύθμιση της τριπλής κάμερας στο πίσω μέρος θα έχει μια κύρια λήψη 64 MP με αισθητήρα Samsung ISOCELL GW3.


Γ.Γ.Α:Προπονήσεις ομάδων Γ εθνικής στις κόκκινες περιοχές |ΑΘΛΗΤΙΚΟ ΜΕΤΩΠΟ – athlitikometopo.gr\nΣΥΝΤΑΚΤΙΚΗ ΟΜΑΔΑ 4 Μαρτίου 2021 1 min read\nΗ Λέσβος εχθές γλίτωσε το βαθύ κόκκινο στο οποίο μπήκαν 18 νέες περιοχές της χώρας ανάμεσα τους η Χίος και η Σάμος.\nΗ Γ.Γ.Α προχώρησε σε ανακοίνωση διευκρινήσεων για τις προπονήσεις στις αθλητικές εγκαταστάσεις. Η Λέσβος εφόσον δεν συμπεριληφθεί στις περιοχές ιδιαίτερα αυξημένου κινδύνου,στο παρακάτω δελτίο τύπου ανήκει στην “Υπόλοιπη χώρα” με τις προπονήσεις για τον Αιολικό και τον Αετό να συνεχίζονται.\nΑντίθετα Μικρασιατική και Πυθαγόρας δεν μπορούνε για 2 εβδομάδες να προπονηθούν καθώς όπως προείπαμε Χίος και Σάμος πλέον ανήκουν στο βαθύ κόκκινο.\nΣίγουρα πλέον κρίνεται αμφίβολη η έναρξη της Football league και η επανέναρξη της Γ Εθνικής στις 28 Μαρτίου.\nPrevious Αετός Λουτρών:Συνεχίζει την ενίσχυση του από τη Λέσβο|ΑΘΛΗΤΙΚΟ ΜΕΤΩΠΟ\nNext Κοντά στον Αιολικό και τις νησιώτικες ομάδες ο Χαράλαμπος Αθανασίου |ΑΘΛΗΤΙΚΟ ΜΕΤΩΠΟ\nΕπίσημο του Μουζακίτη στον Αιολικό. – ΑΘΛΗΤΙΚΟ ΜΕΤΩΠΟ\n17 Οκτωβρίου 2021 ΣΥΝΤΑΚΤΙΚΗ ΟΜΑΔΑ\n15 Οκτωβρίου 2021 ΣΥΝΤΑΚΤΙΚΗ ΟΜΑΔΑ\nΤο πρόγραμμα του Αιολικού στη Γ εθνική 2021-22. – ΑΘΛΗΤΙΚΟ ΜΕΤΩΠΟ


Ρεπορτάζ: Χαρης Θεοδωράκης\nΟικονομική ανάσα στα σχολεία του δήμου Φαρκαδόνας\nΕνημερωτική εκδήλωση στην Κρήνη για την πληροφόρηση και την ευαισθητοποίηση του κοινού γύρω από τον καρκίνο…\nΚατά την τέλεση της Ιεράς Αγρυπνίας στο Ναό του Αγίως Θεοδώρων μίλησε για τον π. Δημήτριο…\n30/08/2017 at 10:57\nΘΑ ΜΑΣ ΦΑΝΕ ΖΩΝΤΑΝΟΥΣ, Ο ΠΛΗΘΥΣΜΟΣ ΤΩΝ ΑΓΡΙΟΧΟΙΡΩΝ ΕΧΕΙ ΠΟΛΑΠΛΑΣΙΑΣΤΕΙ ΑΝΕΞΕΛΕΚΤΑ ΚΑΙ Η ΑΡΜΟΔΙΟΙ ΚΟΙΜΟΥΝΤΑΙ….ΕΛΕΟΣ ΔΕΝ ΥΠΑΡΧΕΙ ΚΡΑΤΟΣ….ΕΛΛΑΔΙΣΤΑΝ ΚΑΤΑΝΤΗΣΑΜΕ. ΘΑ ΤΑΡΑΚΟΥΝΗΘΟΥΝ ΜΟΝΟ ΟΤΑΝ ΘΑ ΘΡΗΝΗΣΟΥΜΕ ΑΝΘΡΩΠΙΝΕΣ ΖΩΕΣ\n30/08/2017 at 19:30\nΠροσοχή! Για να γίνει …στιφάδο, πρέπει να σιτέψει καλά.\nΔε βγήκε ακόμα και το μαύρο….Καλοφάγοτο!


Παιδιά, ελάτε να ανακαλύψουμε τον «Θησαυρό του Βιβλιοπόντικα» στο Θέατρο Φαργκάνη Art | Infokids.gr\nΑρχική > Εκδηλώσεις στη Βόρεια Ελλάδα > Παιδιά, ελάτε να ανακαλύψουμε τον «Θησαυρό του Βιβλιοπόντικα» στο Θέατρο Φαργκάνη Art\nΤο Θέατρο του Βορρά και η Kolossaion Productions ενώνουν φέτος το χειμώνα τις δυνάμεις τους και μας καλωσορίζουν στο πιο τρελό κυνήγι θησαυρού! Ο αγαπημένος λογοτεχνικός ήρωας των παιδιών, ο Βιβλιοπόντικας, ανεβαίνει για πρώτη φορά στο θεατρικό σανίδι και παρέα με τους αγαπημένους του, την Τίτα Γραβιέρα, τον Μίμη Κασεράκη, τον Χαρτοπόντικα, τη Θεία Μοτσαρέλα αλλά και τη γατούλα Φιλαναγνωσία, ξεκινά για να ανακαλύψει τον πιο μαγικό θησαυρό!\nΈνας παλιός θρύλος λέει ότι το πρώτο κορίτσι σε κάθε γενιά της οικογένειας της Τίτας Γραβιέρας είναι προικισμένο με ιδιαίτερα χαρίσματα, αρκεί ο πατέρας του να ανακαλύψει τον θησαυρό που του ταιριάζει. Ο Βιβλιοπόντικας, λοιπόν, μόλις αποκτά τρίτο παιδάκι -κοριτσάκι, πρέπει να ψάξει να βρει τον θησαυρό του! Ξεκινά την αναζήτηση από τη Βιβλιοθήκη και μπαίνει στα πιο νόστιμα βιβλία που είχε φάει… με τα μάτια! Συναντά τον Παπαγκένο, ταξιδεύει στον πλανήτη του Μικρού Πρίγκιπα, τραγουδά με το Αηδόνι του Αυτοκράτορα. Συναντά τον Πινόκιο αλλά και τον Παπουτσωμένο Γάτο και μαθαίνει να ξιφομαχεί από τους Τρεις Σωματοφύλακες! Η Τίνκερμπελ τελικά τον βοηθά να μάθει πού είναι ο θησαυρός! Θα ξεγελάσει τον Χουκ, που είναι στην προηγούμενη σελίδα; Θα καταφέρει να ανοίξει το σεντούκι και ποιος θα είναι ο θησαυρός που θα ανακαλύψει σε αυτό;\nΟ Βαγγέλης Ηλιόπουλος γεννήθηκε στην Αθήνα το 1964. Σπούδασε Παιδαγωγικά και Θεολογία στο Πανεπιστήμιο Αθηνών (ΕΚΠΑ). Από το 1984 εργάζεται στην πρωτοβάθμια ιδιωτική εκπαίδευση. Το 1995 εκδόθηκε το πρώτο του βιβλίο για παιδιά. Το 1997 κυκλοφόρησε το βιβλίο «Ο Τριγωνοψαρούλης» (Εκδόσεις Πατάκη). Το διαφορετικό ψάρι έγινε ο πιο γνωστός Έλληνας σύγχρονος λογοτεχνικός ήρωας. Από τότε ο Βαγγέλης Ηλιόπουλος έχει γράψει περισσότερα από 50 βιβλία για παιδιά και νέους. Πολλά από αυτά έχουν μεταφραστεί και κυκλοφορούν και σε άλλες χώρες. Βιβλία του έχουν τιμηθεί με βραβεία και επαίνους. Το 2013 ανακηρύχθηκε από την ΕΨΥΠΕ Αγγελιαφόρος Ψυχικής Υγείας στα σχολεία. Από το 1994 είναι μέλος του Ελληνικού Τμήματος της ΙΒΒΥ – Κύκλος Ελληνικού Παιδικού Βιβλίου, του οποίου υπήρξε Πρόεδρος από το 2008 έως το 2015. Σήμερα συντονίζει την ομάδα Ακτιβιστών Αναγνωστών. Είναι υποψήφιος για το διεθνές βραβείο Astrid Lindgren 2017 μετά από πρόταση του Κυπριακού Τμήματος της ΙΒΒΥ.\nΣύμβουλος μαγικών ο Μάγος Grey Ampa\nΈναρξη: Κυριακή 22 Οκτωβρίου 2017\nΚαθημερινά παραστάσεις για σχολεία (τηλ: 6981 625114)\nΕισιτήρια προπωλούνται: Φαργκάνη Art (ώρες ταμείου), www.viva.gr (τηλεφωνικό κέντρο 11876), καταστήματα Seven Spots, Media Markt\nΠληροφορίες: 6986 523898 (9:30π.μ. – 2:00μ.μ. & 5:30μ.μ. – 10:00μ.μ.), 2310 208007 (6:00μ.μ. – 10:00μ.μ.)\nΑγ. Παντελεήμονος 10, Θεσσαλονίκη\n(αρχή Ιασωνίδου – Καμάρα)\nΔευτέρα, 16 Οκτώβριος, 2017 στην κατηγορία Εκδηλώσεις στη Βόρεια Ελλάδα